Hafiz Suip Sangkal Dakwaan Guna Ilmu Hitam Untuk Berjaya

Kalau ketika ini ditanya penyanyi manakah yang menjadi kegilaan & rebutan ramai pihak? Siapa lagi yang harus kita berikan namanya, kalau bukan jutawan muda Hafiz Suip.

Dengan kejayaan demi kejayaan yang dikecapi sejak tahun lalu hingga kini, Hafiz cukup dikagumi dan menjadi kebanggaan ramai. Namun dalam pada jejaka 23 tahun ini rancak mencipta rekod kegemilangannya sekaligus melipatgandakan lagi pencapaiannya, timbul dakwaan kononnya segala yang dikecapi itu bukan atas usaha gigihnya selama ini sebaliknya dengan cara menggunakan ilmu sihir.

Dalam erti kata lain, Hafiz mengamalkan ilmu hitam untuk mendapatkan tawaran nyanyian juga memenangi pelbagai anugerah.

“Saya amalkan ilmu hitam? Itu mengarut! Bagi saya kalau kita nak cari rezeki biarlah cara yang betul dan diberkati. Kalau saya gunakan ilmu hitam, saya rasa hari ini saya tak jadi penyanyi. Mak ayah saya berpesan, kalau nak sesuatu itu biar atas daya usaha kita sendiri. Apa yang saya kecapi ini atas usaha gigih saya sendiri,” kata Hafiz sekaligus menyangkal dakwaan tersebut.

Anak kelahiran Kuching, Sarawak ini ditemui pada persembahan sempena Minggu Setiausaha, ‘A Golden Moment with Hafiz’ di Pusat Konvensyen Matrade, Kuala Lumpur, semalam.

Bagaimanapun Hafiz tidak marah dengan dakwaan tersebut sebaliknya menganggap itu adalah lumrah dalam perjalanan untuk berjaya.

“Biasalah manusia ni kadang kadang tak boleh tengok orang lain senang. Mulalah timbul buruk sangka dan andaian yang bukan-bukan terhadap kita,” ujarnya sambil tersenyum”

Sementelah, tidak cukup dengan dakwaan guna ilmu hitam, Hafiz dituduh pula mengambil dadah. Menguatkan lagi spekulasi, kerana susuk tubuh pelantun ‘Deritaku Bahagiamu’ ini dilihat kini semakin susut.

Sekali lagi Hafiz tertawa mendengar tuduhan tersebut & memberitahu dia memang dalam proses mengurangkan berat badan kerana mahu menjaga imej dan penampilannya disamping kesan daripada letih bekerja. Bakan Hafiz berani dan bersedia untuk menjalani ujian air kecing demi membuktikan dia bersih daripada pengambilan dadah.

“Bila orang tengok kita gembira, mula lah mereka tak senang dengan kita. Kenapa saya nak kena ambil dadah kalau ianya akan membunuh karier kita. Impak dan kesan pengambilan dadah tu sangat dasyat. Kenapa saya nak rosakkan diri saya dengan melakukan perkara sebegitu”

“Kalau ada pihak yang mendakwa saya mengambil dadah, saya bersedia untuk membuat ujian urin. Saya berani katakan yang saya bersih,” tegasnya.(rtky/m)


Beego, Linda Hashim Sambut Kelahiran Bayi Perempuan

Dari maklumat yang kami terima, isteri kepada pelakon Beego iaitu Linda Hashim telah selamat melahirkan seorang bayi perempuan di KPJ Tawakkal Specialist Hospital sekitar jam 12.30 tengahari semalam, 22 April 2014.

Beego dan isterinya sepakat memberikan nama Jelita Clarissa kepada bayi mereka yang membei maksud ‘Jelita Yang Jelas’.

Belum ada lagi sebarang kemaskini di laman sosial mereka setakat ini namun dari gambar yang kami terima, keluarga dan rakan terdekat mengesahkan perkara ini. Tahniah buat keluarga Beego & Linda Hashim atas kehadiran orang baru ini.

Beego & Linda Hashim bernikah pada 8 Jun lalu selepas menjalinkan hubungan cinta sejak dua tahun lalu dan mengikat tali pertunangan pada 3 November 2012. (rtky/m)


Hari Ini Dalam Hiburan (N.541)

VIDEO HARI INI: Kami tidak pernah tahu wujudnya alat untuk menganggu percakapan manusia yang dipanggil speech jammer dan lelaki ini memberikan review senapang, sambil di’ganggu oleh peranti tersebut. Bermula pada saat 0:20. Kelakar.

Niat asal mahi berkenalan lebih lanjut kerana tahu yang teman wanita baru bekas suaminya, Tiger Woods akan meluangkan banyak masa dengan anak mereka namun Lindsey Vonn kini nampaknya telah menjadi kawan baik kepada Elin Nordegren. – Us Weekly

Sham Kamikaze berkata beliau tidak mempunyai sebarang sebab untuk menjawab tuduhan bersikap hipokrit biarpun sudah berhijrah seperti didakwa oleh bekas isterinya, Farazila baru baru ini kerana semuanya sudah menjadi sejarah. – mStar Online

Selepas gandingan pengarah David Fincher & pelakon Christian Bale dikatakan tidak mungkin terjadi untuk filem biopik Steve Jobs, Leonardo DiCaprio khabarnya akan membawa watak tersebut apabila pengarah Danny Boyle disebut sebagai pengganti. – The Verge

Beberapa figura terkenal dalam industri fesyen seperti Brian Atwood & Peter Som telah meminta semua untuk memboikot rangkaian hotel milik Sultan Brunei selepas mengumumkan bakal mengenakan hukuman berat mengikut Islam kepada homoseksual. – THR

Nampaknya para peminat masih pergi ke panggung wayang untuk menonton filem animasi Frozen menurut data terbaru selepas filem itu berjaya menjadi filem keenam paling laris dalam sejarah dengan mengutip US$1.129 billion sehingga ke hari ini. – Huff. Post


Sebutan Kes Cerai Adam AF & Fiza Elite Isnin Hadapan

Harian Metro (22 April) — Khabar keretakan rumah tangga pelakon Fiza Halim dan penyanyi Adam AF akhirnya terjawab apabila kes permohonan cerai pasangan itu bakal disebut di Mahkamah Rendah Syariah Shah Alam pada Isnin depan.

Menurut sumber, Fiza sudah memfailkan permohonan cerainya di mahkamah berkenaan pada minggu lalu dipercayai kerana kurang persefahaman dalam perkahwinan.

Cubaan Harian Metro mendapatkan penjelasan lanjut daripada Adam dan FIza gagal berikutan kedua-duanya tidak dapat dihubungi selepas mereka dipercayai mematikan telefon bimbit masing-masing.

Harian Metro hari ini melaporkan Fiza atau nama sebenarnya Siti Zaidatul Fiza Abdul Halim, 33, memberi bayangan menerusi luahan di Instagram semalam mengenai rumah tangga mereka yang bergolak.

Sebaliknya, Adam atau Mohd Aizam Mat Saman, 31, mengaku bahawa rumah tangga mereka berada dalam keadaan baik tetapi enggan mengulas lanjut. Adam dan Fiza bernikah pada 26 September tahun lalu selepas dua bulan berkenalan.


Kekasih Baru Shahz Jaszle: Saya Sedih Dituduh Sebagai Perampas

Well girl, selamat datang ke dunia Shahz Jaszle dan anda kini sedang dalam permainan kasih sayang playboy selebriti terbesar dekad ini. Baru baru ini, gadis bernama Hanis Husna menjadi perhatian ramai setelah beliau mengakui bergelar kekasih baru Shahz Jaszle.

Bermacam gelaran diberikan terhadap gadis ini termasuklah istilah perampas dan pemusnah kebahagiaan orang lain selepas beliau telah didakwa menjadi punca Shahz Jaszle meninggalkan ‘tunang’ beliau, Redzwani Puteri.

Dalam satu kenytaan kepada Harian Metro, Hanis Husna meluahkan rasa sedih beliau terhadap tohmahan orang ramai yang menganggap dirinya sebagai perampas tetapi tidak mengetahui perkara atau cerita sebenar di sebalik hubungan mereka.

“Saya amat sedih apabila kes ini jadi besar dan orang menghentam saya macam-macam tanpa tahu apa yang berlaku antara Shahz dan tunangnya. Memang saya kekasih Shahz tapi selepas dia tiada apa-apa lagi hubungan dengan tunangnya”

“Saya sangat tertekan dituduh perampas (tunangan orang) sedangkan orang (luar) tak tahu cerita sebenar,” kata Hanis Husna yang dihubungi.

Dapatkan akhbar Harian Metro untuk berita selanjutnya. Kah kah kah. (rtky/m)


Fizz Fairuz Dan Almy Nadia Nikah Hujung Minggu Ini Di Pulau Pinang

Terkejut juga membaca laporan Utusan Malaysia malam tadi yang menyebut pasangan ini bakal melangsungkan majlis pernikahan mereka pada hujung minggu ini dan bukan 30 Mei seperti yang diumumkan pihak lelaki tidak berapa lama dahulu.

BACA: Fizz Fairuz Umum Bakal Nikahi Almy Nadia 30 Mei Ini

Laporan menyebut yang Fizz Fairuz dan kekasihnya, Almy Nadia akan bernikah di Masjid Balik Pulau, Pulau Pinang, selepas solat Asar pada 26 April 2014 iaitu hujung minggu ini dan perkara ini disahkan oleh bakal pengantin perempuan.

Menurut Almy Nadia, setakat ini persiapan untuk majlisnya itu sudah hampir selesai.

“Kami akan bernikah pada 26 April ini selepas waktu Asar, di kampung saya. Setakat ini, memang tiada apa-apa lagi (yang hendak dilakukan) memandangkan persiapan saya sudah lakukan sejak dari awal,” katanya kepada Utusan Malaysia.

Ditanya perasaannya ketika ini, kata Almy atau nama sebenarnya Almy Nadia Aminuddin Shah, 28, sukar untuk dia berkongsi apa-apa memandangkan belum lagi bergelar isteri kepada Fizz.

“Belum rasa apa-apa lagi, mungkin selepas akad nikah saya akan kongsi perasaan saya. Majlis pernikahan ini memang untuk keluarga terdekat dan media sahaja,” katanya. (rtky/m)


Lisa Surihani Dilantik Sebagai Hos HBO Sentral, Peluang Luar Biasa

Bagi Lisa Surihani pemilihan sebagai hos selebriti pertama HBO Sentral tempatan merupakan satu penghormatan terhadap dirinya. Siang tadi pihak Astro telah mengumukan pelancaran HBO Sentral panduan bulanan untuk menarik orang ramai menonton saluran HBO di channel 411 yang bakal dihoskan oleh Lisa Surihani.

HBO Sentral merupakan sebuah program bulanan baru di HBO dan HBO HD yang menyajikan pandangan menarik tentang apa yang baru di semua saluran HBO dan bakal dipersembahkan secara unik dalam gaya yang menyeronokkan berinfomasi dan secara perbualan harian dan santai oleh Lisa Surihani.

BACA: Suami, Keluarga & Rakan Artis Rai Ulangtahun Kelahiran Lisa Surihani Ke 28

Bagi Lisa peluang yang diberi merupakan satu peluang luar biasa kerana dari medium tersebut dia dapat meluahkan minat nya secara terus kepada orang ramai menerusi filem.

“Informasi yang akan Lisa sampaikan adalah berkaitan tentang trivia pasal filem tersebut. Boleh jadi juga mengenai para pelakon yang membintangi filem dan ya kami juga akan sediakan tribute kepada para pelakon signifikan dalam dunia hiburan yang telah tiada”

“Dalam setiap episod Lisa akan highlight kesemua 6 filem untuk bulan tu dan Lisa akan ketengahkan setiap segmen untuk setiap episod. Kami juga sudah sediakan macam silibus untuk setiap filem yang bakal dipaparkan,” ujar Lisa Surihani.

HBO Sentral menyediakan tawaran dwi bahasa bagi menambah lebih ramai penonton di Malaysia dengan penyediaan maklumat yang lebih komprehensif bagi santapan hiburan dalam gaya yang lebih menarik dan interaktif.

Pelancaran HBO Sentral dalam bahasa Malaysia adalah sangat penting kerana HBO mempunyai kandungan yang hebat bagi menarik penonton. Selain pemilihan Lisa Surihani sebagai hos, HBO Sentral juga mendapatkan beberapa selebriti bagi membuat penampilan istimewa.

Antara selebriti yang terlibat adalah Erra Fazira, Sherry Ibrahim, Hafiz Hamidun, Nabil Ahmad, Mila Jirin, Adam Korie, Michael Ang, Raja Azura dan Sharifah Sakinah yang semuanya merupakan artis tempatan.

Peraduan turut disediakan dalam setiap episode HBO Sentral dengan hadiah-hadiah menarik untuk dimenangi. Orang ramai Cuma perlu menggunakan hashtag #HBOSentral di media sosial.

Pastikan anda semua tidak terlepas dari menonton episod pertama HBO Sentral bermula Ahad ini, 27 April 2014 jam 7.15 malam di saluran HBO 411 dan HBO HD 431. (rtky/bsr)


Fesyen Teletubbies Bertudung Rebecca Nur Al Islam Dapat Perhatian

Kami menyambut baik sebarang perubahan positif dalam diri mana mana selebriti tempatan lebih lebih jika ianya melibatkan tuntutan agama. Keputusan Rabecca Nur Al Islam untuk bertudung tidak berapa lama dahulu salah satu contoh.

BACA: Rabecca Nur Al Islam Tampil Bertudung, Dapat Hidayah Ketika Kerjakan Umrah

Tetapi, pada hemat kami yang tidaklah pandai mana ini, ianya haruslah selari dengan pemakaian lainnya dan bukan bertudung semata mata untuk menutup rambut dan kulit kepala daripada penglihatan mereka yang bukan mahram.

Baru baru ini, Rabecca Nur Al Islam telah menghadiri sebuah majlis sambutan hari lahir seorang rakan di sebuah hotel terkemuka ibu negara dan busana yang dikenakan pelakon ini seakan tidak sesuai dengan imej bertudung beliau.

Peminat yang perasan akan penampilan selebriti ini ada yang meninggalkan komen mengatakan ianya terlalu ketat dan tidak kurang juga ada yang menyamakan penampilan beliau itu tidak ubah seperti watak kartun Teletubbies.


Adam AF Enggan Komen, Fiza Elite Muat Naik Status Penuh Tanda Tanya

Tempoh 24 jam ini memang mencabar nampaknya buat pasangan Adam AF & Fiza Elite apabila kedua dua mereka menjadi tumpuan media juga para peminat selepas ada khabar mengatakan yang si isteri sudah pun memfailkan penceraian di mahkamah.

BACA: Bergaduh Besar, Fiza Elite Failkan Penceraian Di Mahkamah Minggu Lalu?

Adam AF dalam satu kenyataan kepada mStar Online berkata beliau meminta maaf kerana tidak mampu untuk mengulas lanjut tentang perkembangan terbaru ini dan meminta semua memberikan mereka ruang selain mendoakan yang terbaik.

“Maafkan saya kerana tidak boleh mengulas mengenai perkhabaran terbaharu itu dan saya mohon semua pihak mendoakan perhubungan kami sentiasa berada dalam keadaan baik,” katanya.

Mereka berdua juga khabarnya sudah sepakat untuk tidak mengeluarkan apa apa kenyataan buat masa ini dan meminta semua pihak agar memahami keadaan mereka.

Dalam masa yang sama juga, Fiza Elite melalui akaun Instagram beliau telah dilihat memuat naik status yang semakin menimbulkan banyak tanda tanya di kalangan mereka yang membacanya.

Hanya mereka berdua sahaja yang tahu apa sebenarnya sedang berlaku dan kami berharap Adam Af & Fiza Elite akan menjawab persoalan ramai dengan jelas tidak lama lagi.

Adam AF dan Fiza Elite atau nama sebenarnya, Siti Zaidatul Fiza Abd Halim, 32, bernikah pada 26 September tahun lalu hanya selepas dua bulan berkenalan. (rtky/m)


Hari Ini Dalam Hiburan (N.540)

VIDEO HARI INI: Kamu sudah tua belaka namun masih suka menonton pertunjukan magic dan jejaka bergelar ahli silap mata di atas pentas Britain’s Got Talent ini benar benar memukau kami & pastinya anda semua juga. We go like whatttttt, all the time.

Sejak membintangi siri realiti TV sendiri di rangkaian OWN, Lindsay Lohan tidak sunyi dari kisah sensasi dan terbaru selebriti mendedahkan yang beliau telah mengalami keguguran ketika membuat penggambaran untuk program beliau itu. – The Washington Post

Bekas isteri kepada Sham Kamikaze, Farazila AJ tampil memberikan kenyataan di sebuah akhbar hujung minggu lalu mendedahkan perangai buruk dan hipokrit bekas suaminya itu termasuk meninggalkan dirinya di tepi lebuh raya selama 6 jam. – Beautiful Nara

Seorang model bernama Emma Appleton telah mendedahkan yang jurugambar selebriti terkenal, Terry Richardson telah menawarkan beliau sesi fotografi bersama majalah popular Vogue jika dan hanya jika model itu bersetuju mengadakan hubungan seks dengannya. – BuzzFeed

Ada khabar angin mengatakan yang pasangan Bradley Cooper dan Suki Waterhouse kini dalam masalah dan hubungan mereka berantakan namun kelibat mereka yang keluar bersama di Paris, Perancis baru baru ini seakan menafikan semua khabar angin yang timbul. – Just Jared

Penyanyi dan juga penulis lagu, Yoon Jong Shin membatalkan program Monthly Yoon Jong Shin untuk bulan April untuk menghormati tragedi feri Sewol dan program itu telah menerbitkan sebuah lagu ciptaan beliau setiap bulan sejak Mac 2010. – Soompi


Astro On The Go Fan Choice Awards -- Kini Dalam Fasa Undian, Jom Pilih Kegemaran Anda Sekarang!

Terima kasih kepada anda semua yang telah mencalonkan selebriti, program TV & filem kegemaran anda, Astro On The Go Fan Choice Awards kini sudah memasuki fasa undian terakhir untuk menentukan siapakah yang layak membawa pulang gelaran pilihan ramai ini.

Empat finalis untuk setiap kategori kini sudah diketahui dan ianya kini menjadi tanggungjawab (ya, seperti ianya wajib) untuk anda mula mengundi untuk pilihan kegemaran anda.

Anda mempunyai enam undi untuk digunakan setiap minggu. Enam undi anda boleh digunakan untuk mana mana kategori (eg. Melayu) dan juga sub kategori (eg. Best Actor) namun anda hanya boleh mengundi satu calon sahaja untuk setiap sub kategori (eg. Aaron Aziz untuk Best Actor). Buatlah pilihan yang bijak!

Kesemua enam undian anda boleh dilakukan dengan sekaligus dan selepas anda selesai mengundi, undian anda akan dikunci dan tidak akan boleh diubah. Jadi, fikirkan sedalam dalamnya sebelum mengundi.

Anda bukan sahaja mengundi untuk selebriti, program TV, sukan & filem kegemaran anda untuk membawa pulang gelaran di Astro On The Go Fan Choice Awards, malah anda sendiri boleh memenangi hadiah menarik dengan melibatkan diri dan mengundi.

Peminat dengan jumlah mata terkumpul yang terbanyak akan berpeluang untuk membawa pulang hadiah utama berupa peranti popular iPhone 5S Gold dan juga berpeluang menghadiri ‘VIP Party’ pada acara Astro on the Go Live Explorer bersama selebriti-selebriti popular yang akan diadakan di Paradigm Mall.


Syamsul Yusof: Kahwin Melengkapkan Hidup Saya, Banyak Berubah

Hujung minggu lalu, telah berlangsung satu majlis persandingan atau resepsi perkahwinan berkembar untuk pasangan Syamsul Yusof & Puteri Sarah Liyana dan juga Syafiq Yusof & Aiesha Zainal yang telah bernikah beberapa minggu yang lalu.

Resepsi yang digambarkan sebagai sederhana tetapi meriah itu telah mengambil tempat di Dewan Perdana Felda, Kuala Lumpur dan ianya turut dihadiri oleh rakan artis, kaum keluarga dan para media yang ingin meraikan kedua dua pasangan pengantin baru ini.

Penuh syahdu dan islamik, konsep majlis ini bertepatan dengan penghijrahan Syamsul dan Puteri Sarah yang kini memilih untuk lebih mendalami agama di samping sesuai dengan status bapa mertua Syafiq Yusof yang bergelar ustaz.

Dalam kenyataan kepada Sinar Harian, Syamsul Yusof berkata yang beliau telah banyak berubah selepas bergelar suami dek kerana mempunyai tanggungjawab yang besar kini selain terasa hidupnya lebih lengkap dengan ikatan yang sah ini.

“Lepas kahwin saya jadi lebih bertanggungjawab. Bukan sahaja dalam kerja tapi dalam perkara wajib macam solat. Sebab saya tahu sekarang saya bukan sahaja kena didik diri sendiri tapi kena didik isteri juga”

“Sebelum kahwin saya rasa ada sesuatu yang kurang dalam hidup saya, tapi perkahwinanlah yang melengkapkan hidup saya. Tanggungjawab lebih besar tapi saya rasa lebih baik begitu,” kata Syamsul Yusof yang ditemui media.

Berikut beberapa keping gambar sekitar majlis persandingan kedua dua pasangan mempelai ini yang kami perolehi sekitar internet untuk tatapan anda semua. Doakan mereka berbahagia sehingga ke pintu syurga. Enjoice! (rtky/m)


Maya Karin Beri Kekasih Tempoh Dua Tahun Untuk Berkahwin

Umum rasanya sudah mengetahui yang ketika ini memang hati Maya Karin sudah dimiliki seseorang dan pastinya akan ada yang tertanya bilakah pelakon juga penyanyi popular ini akan kembali menjalani kehidupan berumahtangga.

Bercakap kepada Kosmo! baru baru ini, Maya Karin yang masih mengunci mulut tentang identiti kekasihnya itu berkata yang beliau sendiri sebenarnya masih berteka teki tentang masa hadapan — lebih lebih lagi soal cinta dan jodoh ini.

“Saya pun macam dalam lirik lagu saya juga, lagu Teka-Teki itu tentang pencarian hidup, tentang rahsia-rahsia yang belum menemukan jawapan. Saya mengaku, saya memang sedang memiliki si dia, tetapi siapa dia dan dari mana asalnya, saya mahu zip mulut dulu. Cukup setakat itu”

Namun, Maya Karin ada berkongsi harapan beliau untuk berumahtangga dan memberi tempoh dua tahun kepada kekasihnya kini untuk melangkah ke fasa yang lebih serius itu atau beliau akan mencari bahagia yang lain.

“Kita tengoklah sejauh mana hubungan ini akan berterusan. Saya tunggu sehingga dua tahun sahaja lagi, kalau masih tidak ke mana, saya akan cari bahagia yang lain. Nak tunggu sampai umur berapa lagi, saya pun mahu kahwin,” tambah Maya Karin. (rtky/m)


Fiza Elite Failkan Penceraian?

Sebulan selepas pasangan ini berkahwin, sudah timbul khabar angin mengatakan mereka bergaduh besar sehingga mendapat liputan media dalam industri hiburan dan akhir akhir ini timbul satu lagi dakwaan yang mengatakan hubungan mereka semakin tidak dapat dipulihkan.

Laporan Utusan Malaysia hujung minggu lalu menimbulkan lagi satu persoalan sama ada rumahtangga Adam AF & Fiza Elite ini mampu bertahan atau pun tidak selepas si isteri khabarnya sudah berkunjung mahkamah untuk selesaikan masalah yang melanda.

Wartawan tersebut ada menulis yang khabarnya Fiza Elite ada ke mahkamah pertengahan minggu lalu untuk merujuk masalah rumah tangga ke pejabat agama.

Walaupun pemergian beliau ke mahkamah tidak diketahui ramai tapi ada sumber yang dedahkan Fiza Elite dikhabarkan memfailkan penceraian pada hari Rabu lalu di Shah Alam, Selangor.

Adam AF pula dalam beberapa kenyataan media terbaru berkata yang mereka tidak mempunyai masalah besar seperti didakwa dan hanya bergaduh manja seperti pasangan suami isteri lain — kami doakan yang terbaik sahaja buat kalian berdua. (rtky/m)


Hari Ini Dalam Hiburan (N.539)

VIDEO HARI INI: Tonton video muzik untuk lagu paling kerap dimainkan di radio ketika ini, Happy nyanyian Pharrell Williams tanpa muzik latar dan hanya bunyi vokal juga tapak kaki. #LOL

Filem terbaru Johnny Depp, Transcendence nampaknya gagal untuk meraih kutipan besar pada hujung minggu pembukaan selain ditewaskan oleh tiga buah filem lain yang sudah ditayangkan berminggu lebih awal seperti Rio 2 & filem sekuel Captain America. – THR

Iklan terbaru untuk filem Godzilla yang diberi nama Nature Has An Order mempamerkan kepada kita semua bentuk penuh raksasa yang bakal muncul dalam filem itu kelak dan kami mempunyai harapan tinggi terhadap filem ini. – Huff. Post

Banyak program hiburan di Korea Selatan telah dibatalkan atau ditangguhkan ekoran insiden feri Sewol dan data terbaru juga menunjukkan yang peminat filem kurang mengunjungi pawagam untuk menonton filem terbaru sebagai tanda berkabung. – allkpop

Laporan terbaru menyebut yang penyanyi kumpulan No Doubt, Gwen Stefani telah diikat untuk menjadi salah seorang mentor dalam musim terbaru The Voice menggantikan Christina Aguilera yang mengumumkan pada Februari lalu yang beliau kini sedang hamil. – Rolling Stone

Kerana masih terlantar di hospital akibat alergik, Miley Cyrus telah mengambil keputusan untuk menunda konsert jelajah Bangerz yang sepatutnya diteruskan kini di Amerika Syarikat sehingga ke bulan Ogos nanti, termasuk jelajah di Eropah. – NY Daily News


Sedia Bergelar Suami, Hans Isaac Akan Kahwin Neelofa Hujung Tahun Ini?

Terima kasih kerana datang jika anda jangkakan akan ada kenyataan rasmi dari mulut Hans Isaac tentang hubungannya dengan Neelofa. Selebriti yang semakin hari semakin eksklusif tentang kehidupan peribadinya itu masih enggan mengulas apa apa.

Namun, ada satu kenyataan Hans Isaac yang dipetik para media menarik perhatian kami. Seperti biasa apabila bertemu dengan penggiat seni ini, soalan tentang hubungan dengan Neelofa pasti menjadi salah satu soalan utama.

Menurut Hans Isaac, beliau sudah bersedia untuk mempunyai seorang teman hidup bergelar isteri dan akan membuat keputusan untuk berkahwin dan mengumumkan sesuatu pada Disember 2014 nanti. Ya, lapan bulan dari sekarang.

“Kalau diikutkan kesediaan untuk berumah tangga, saya sudah lama bersedia dan mungkin akan buat keputusan untuk berkahwin selewat-lewatnya Disember ini,” ujarnya kepada mStar Online ketika ditanya tentang status hubungannya dengan aktres Neelofa.

“Kehidupan peribadi saya kini lebih gembira & tenang. Namun seperti semua sedia maklum, saya tidak begitu selesa untuk berkongsi kisah peribadi dengan umum serta berkongsi gambar bersama kekasih di media sosial,” ujar Hans Isaac kepada portal GUA.

Spekulasi mula timbul mengatakan yang beliau bakal mendirikan rumahtangga bersama Neelofa, selebriti yang sekian lama dikaitkan dengan dirinya — namun ianya boleh jadi juga jika Hans Isaac sudah ada pilihan lain ‘kan? (rtky/m)


Isu Pakaian Shila Amzah, ND Lala Ambil Tanggungjawab Penuh

Dek kerana pakaiannya yang agak tidak bersesuaian dalam sebuah program hiburan di China baru-baru ini, penyanyi antarabangsa Shila Amzah telah dikritik. Bertemu beliau di sidang media Konsert Cinta Shila Amzah telah merungkai apa yang telah terjadi di sebalik isu ini.

BACA: Penampilan Seksi Shila Amzah Di Program TV China Dapat Perhatian

“Sebenarnya itu sahaja pakaian yang disediakan oleh pihak penganjur program. Jadi tidak ada pilihan untuk dibuat dan terdapat warna yang seakan sama sahaja. Saya terpaksa pakai pakaian itu tetapi masih lagi menyesuaikan dengan keadaan saya yang berhijab ini”

Bapa Shila Amzah, ND Lala yang turut ditemui media ketika majlis itu turut berkata yang beliau mengambil tanggungjawab sepenuhnya atas apa yang telah terjadi selain menyifatkan ianya satu kesilapan jujur (honest mistake).

“Saya bertanggungjawab dengan apa yang telah berlaku terhadap Shila mengenai pemakaiannya di sebuah program di China pada ketika itu, dan apa yang dijelaskan pada hari ini apabila pihak penganjur yang sudah menyediakan pakaian yang telah sedia ada”

“Saya ingin jelaskan di sini juga agak tidak adil apabila dilabelkan Shila sebagai ikon muslimah kerana dia adalah ikon penyanyi. Tetapi sebagai bapa saya berharap dia dapat memperbaiki lagi untuk menjadi seorang Muslim yang lebih baik pada masa akan datang,” ujarnya.

Sementara itu, Shila Amzah bakal mengadakan konsert sulungnya di Malaysia pada 13 September 2014, dan sebelum itu dia bakal mengadakan dahulu konsert sulungnya di Shanghai China dan akan pulang ke Malaysia untuk konsertnya pada bulan September ini.

Konsert yang bakal diadakan di Mega Star Arena yang boleh memuatkan seramai 2500 penonton akan bermula jam 8.00 malam dan akan mengambil masa 1 jam 30 minit. Bertemakan cinta Shila Amzah bakal menyampaikan 20 lagu-lagu cinta tetmasuklah dalam bahasa mandarin, melayu dan inggeris. Harga-harga tiket adalah seperti berikut RM268, RM138 dan RM 88. (rtky/hfz)


Tinggalkan Redzwani Puteri Dan Shahz Jaszle Kini Bersama Kekasih Baru?

Selebriti yang masih dalam perbicaraan kes khalwat beliau nampaknya kini menjadi perhatian para peminat hiburan sekali lagi apabila dikhabarkan sudah meninggalkan tunang atau kekasihnya yang selama ini kuat menyokong dirinya. Kami persembahkan, Shahz Jaszle.

Laporan awal Beautiful Nara pagi ini menyiarkan sekeping gambar Shahz Jaszle dengan seorang gadis baru yang dipercayai merupakan teman wanita baru aktor tersebut dan ini mengejutkan ramai pihak — termasuk tunang beliau, Redzwani Puteri.

Dalam salah satu gambar yang dimuatnaik, Shahz Jaszle sendiri mengakui yang gadis bernama Hanis Husna itu merupakan teman wanitanya kini selain gadis itu sendiri memberi komen yang pelakon itu sudah memutuskan hubungan dengan Redzwani Puteri.

Menariknya, Redzwani Puteri turut meninggalkan komen bertanya apakah sebenarnya yang terjadi sebelum beliau sendiri memuat naik sekeping gambar di akaun Instagram memaklumkan kepada semua yang beliau sendiri tidak tahu apa apa sekarang ini.

Satu perkembangan yang menarik untuk diikuti sepanjang minggu yang mendatang. Ini kes klasik habis madu sepah dibuang. Eh. (rtky/m)


Fesyen Selebriti Di Sekitar Pelancaran Wajah Baru Portal mStar Online

Sebagai pembaca tegar mStar Online kerana berita hiburan terkini dan sensasi yang disampaikan setiap hari, wajah baru portal berita ini sesuatu yang kami nantikan dan pelancarannya baru baru ini mendapat sokongan ramai artis popular tempatan.

Mengambil tema Summer Chic, para selebriti yang hadir pada majlis pelancaran itu tampil bergaya dengan busana dan fesyen pilihan masing masing sejajar dengan tema majlis.

Antara artis yang hadir ialah Siti Saleha, Afiq Muiz, Nelydia dan Uqasha Senrose, Fouziah Gous, Atilia Haron, Raja Azmi, Natasha Hudson, Bella Dally, Ning Baizura, Dynas Mokhtar, Faezah Elai, Hans Isaac, Nurul Wahab, Kilafairy dan Halim Othman.

Ramai juga selebriti yang tampil bersama pasangan masing-masing seperti Yasmin Hani bersama suaminya Shahrin, Nelydia Senrose dan Qi Razali, Vanidah Imran dan Rashidi Ishak, Fouziah Gous & Zhafran hadir memeriah majlis.

Pelakon yang sedang hamil empat bulan, Rozita Che Wan hadir bersama anak sulungnya Ammar Effendy tanpa ditemani suaminya, Zain Saidin.

Berikut beberapa keping gambar yang sempat kami rakamkan di karpet merah majlis pelancaran wajah baru portal mStar Online baru baru ini. Enjoice! Dan semoga terus maju jaya buat portal berita kegemaran ramai ini. (rtky/m)


Afiq Muiz Rancang Bawa Ibu Ke Mekah

Tidak lama dahulu, dunia hiburan telah digemparkan dengan kontroversi yang melibatkan pelakon Afiq Muiz yang dikatakan telah menderhakai ibunya dan ketika ditemui baru baru ini dia semakin kelihatan segak dan lebih matang dalam segala perkataan yang diucapkannya.

Malah hubungannya bersama ibu tercinta semakin pulih dan kembali seperti sedia kala. Kini dia juga sudah kembali tinggal bersama dengan ibunya sejak awal tahun ini. Perkembangan positif ini membuatkan dirinya lebih matang dan mendewasakan pemikirannya.

“Buat masa sekarang ini, Alhamdulillah saya tiada masalah dengan Umi saya telah pun memohon maaf dan kini keadaan lebih teratur. Saya kini sudah kembali tinggal bersama-sama dengan Umi sejak awal tahun ini,” tuturnya.

BACA: Afiq Muiz Akui Hubungan Dengan Ibu Sudah Baik, Enggan Komen Lanjut

Sempena hari ibu yang akan disambut tidak lama lagi Afiq Muiz telah memberitahu dia akan membawa ibunya bersiar siar. Selain itu dia juga merancang untuk mengerjakan ibadah Umrah bersama ibu tercinta pada tahun hadapan.

“Saya ingin membawa ibu berjalan-jalan & kalau diizinkan Tuhan, sekarang saya sedang kumpul wang untuk membawa ibu dan saya bersama mengerjakan Umrah pada tahun hadapan,” katanya sambil tersenyum.

Sementara itu, disoal mengenai hubungannya bersama pelakon Eina Azman, Afiq Muiz secara menyerah mengangkat tangan tidak mahu lagi dikaitkan atau berhubungan dengan aktres itu, tetapi sekiranya digandingkan dalam filem atau mana- mana drama akan datang dia tidak menolak malah baginya lebih baik bersikap profesional.

“Sekarang saya dan dia tidak lagi rapat kerana masing-masing sibuk dengan sendiri. Kalau boleh saya tidak mahu dikaitkan lagi dengan dia. Sudah-sudahlah bercakap mengenai saya dan dia. Bukan apa sebab kadang-kadang saya masih lagi disindir tetapi terpulanglah kepada mereka.

“Sekarang ini teman wanita saya adalah ibu saya. Walaubagaimanapun, saya tidak kisah sekiranya digandingkan dengannya untuk berlakon dalam filem atau drama”

Kontroversi yang melandanya, tidaklah menjejaskan periuk nasinya kerana dia masih lagi mendapat tawaran berlakon. Cuma apa yang dimahukannya adalah membersihkan namanya gara-gara terpalit kontroversi murahan itu.

“Tidak menjejaskan kerjaya saya cuma kalau boleh saya mahu membersihkan nama saya dan Alhamdulillah saya bersyukur sekali kerana gara-gara kontroversi ini saya kenal siapa kawan dan siapa lawan. Saya tidak menyesal tetapi lebih berhati-hati selepas ini,” ujarnya mengakhiri perbualan. (rtky/hfz)


Emma Maembong Bersedia Kahwin Usia Muda, Terima Jodoh

Berita yang disambtu baik ramai peminat minggu ini adalah kisah niat murni Zizan Razak untuk berkahwin dengan Emma Maembong awal tahun hadapan dan pendedahan kisah cinta mereka yang sudah bermula sejak Februari 2013.

Dalam laporan Kosmo! hari ini, Emma Maembong yang berusia 22 tahun berkata beliau bersedia untuk untuk mengahwini kekasihnya yang juga pelawak terkenal itu pada usia muda. dan tidak mempunyai masalah sekiranya sudah sampai jodoh.

“Saya sudah sedia berkahwin pada usia sekarang kalau sudah sampai jodoh dan waktunya”


Rozita Che Wan: Ikut Suka Hati Sayalah Nak Beri Hadiah Apa

Selepas kecoh berita Rozita Che Wan akan menghadiahkan anaknya Ammar dengan sebuah kereta mewah BMW berharga RM 700,000, bermacam komen negatif dilontar kepadanya. Dia terus dilabel berlagak oleh orang ramai. Malah ada segelintir yang kata Che Ta berangan macam orang kaya, orang kaya pun tak berlagak macam Che Ta dan bermacam lagi.

BACA: Anak Che Ta Sahkan Bakal Terima BMW 6 Series Bernilai RM700,000

Bagi memperbetulkan kenyataan tersebut Rozita Che Wan yang ditemui para media baru baru ini membidas tohmahan orang ramai yang melabel dirinya sebagai berlagak.

“Ya memang kereta Audi R8 tu favorite car dia. Tapi I tak cakap pun I nak belikan dia kereta tu atau tidak. I tak menunjuk. Orang yang sibuk sana sini ambik tahu. Tanya I itu ini”

“Jadi takde istilah I berlagak ataupun nak menunjuk kat sini. Mulut orang yang suka buat cerita yang menampakkan macam I ni menunjuk,” katanya.

Sebetulnya tambah Che Ta, sebelum ini dia tidak pernah memberitahu orang ramai jenama kereta yang bakal dihadiahkan kepada Ammar. dengan mengumumkan jenama kereta, sekaligus dia akan mendedahkan keluarganya pada bahaya.

“Kalau I canang sana sini kereta apa I nak bagi anak I, lagi senang pencuri nak dekati I. Penjenayah sekarang ni ramai. Silap haribulan I boleh kena culik”

“Perkara hadiahkan anak di benda biasa. Ramai lagi parents yang hadiahkan anak-anak mereka. Bila dihebohkan sana sini, itu yang jadi orang tengok macam menunjuk. Tapi biasanya mereka yang kebiasaan mengata kita, mereka ni cemburu & tak mampu nak memiliki apa yang kita ada”

Menurutnya lagi, tiada istilah memanjakan anak anak malah setiap kali mereka menunjukkan kejayaan dalam pelajaran, dia akan memberi hadiah sebagai pendorong kepada mereka supaya lebih maju di masa hadapan. Che Ta juga sudah menyediakan rumah untuk anak-anaknya.

“Apa yang kita bagi ni adalah sebagai galakan. Bukan untuk manjakan mereka. Jika sebelum ni I dah belikan rumah untuk anak I. I tak bercerita pada orang. Jadi tiada masalah untuk I belikan sebuah kereta untuk Ammar sebagai hadiah”

“Mereka ni anak I, suka hatilah nak belikan keretapi atau kereta kebal sekalipun. I tak minta duit dari ibu bapa mereka. Malah Zain atau ex-husband pun tak cakap apa-apa,” tambah Rozita Che Wan lagi. Entahnya, suka hati dialah. #eh (rtky/bsr)


Isu Bercium Di KLIA: Fazura Baru Tahu & Enggan Komen Lanjut

Dek kerana ketika isu ini timbul, Nur Fazura atau Fazura berada di luar negara untuk bercuti maka kesempatan bertemu pelakon ini baru baru ini digunakan para media untuk bertanyakan tentang dakwaan beliau bercium di lapangan terbang baru baru ini.

Kisah yang dilaporkan oleh laman berita Malaysian Gazette itu mengatakan ternampak Nur Fazura bersama-sama dengan seorang lelaki yang dikatakan teman rapatnya telah bercium di KLIA.

Tetapi sewaktu bertemunya di pelancaran wajah baru portal berita mStar Online, beliau telah menafikan segala apa yang diperkatakan itu dengan hanya menjawab no comment dan memberitahu media yang dia tidak tahu-menahu mengenai isu ini.

“Saya tidak boleh komen dan baru dengar hari ini. Terpulang pada anda boleh bertanyakan pada orang tersebut yang telah mencetuskan isu ini. Bagi saya Allah lagi nampak setiap apa yang dilakukan. Cerita begini kena tanya dia. No comment at all,” ujarnya ringkas. (rtky/hfz)


Hari Ini Dalam Hiburan (N.538)

VIDEO HARI INI: Sedikit terlambat namun video ini harus anda tonton untuk menghargai pekerjaan paling payah & tidak berbayar di dunia. Kami sayang mak.

Kes saman pelakon Hanez Suraya terhadap bekas pembantu peribadinya berhubung kenyataan memfitnah menerusi laman sosial telah diselesaikan secara baik namun kedua dua belah pihak tidak mendedahkan terma penyelesaian. – Sinar Harian

Selepas berpisah sejak tahun 2012 yang lalu, sekarang ini baru pasangan Will Arnett dan Amy Poehler memfailkan penceraian di mahkamah dan mereka mencari hak jagaan bersama untuk dua orang anaknya selain hak melawat. – People

Model terkenal, Kate Upton sebelum ini dikatakan memberikan kenyataan yang beliau mahukan payudara lebih kecil menyelar laporan media dengan berkata beliau sukakan keadaan badannya sekarang dan tidak mahu apa apa berubah. – NY Daily News

Penyanyi dan pelakon drama Gu Family Book, Bae Suzy (miss A) dikritik selepas dilihat hilang fokus dan tidak mampu memberikan ucapan yang baik ketika menerima anugerah di pentas 2013 MBC Drama Awards baru baru ini. – Soompi

Pasangan Mila Kunis & Ashton Kutcher dilaporkan bakal menyambut kelahiran seorang bayi perempuan selepas beberapa sumber terdekat memaklumkan kepada media di Hollywood. Mesti comel! Yang penting bila hendak kahwin? – Us Magazine


Cepat Hamil Anak Kedua: Fasha Sandha Anggap Rezeki, Mahu Anak Perempuan

Ini rasanya kenyataan pertama dari Fasha Sandha tentang kehamilan kali kedua beliau sejak ianya menjadi bualan para peminat beberapa minggu lalu & dalam sesi fotografi bersama majalah EH! — selebriti nampak sangat berseri dan cantik.

Menjawab kenyataan sesetengah pihak yang mengatakan kehamilan kedua Fasha Sandha terlalu rapat dengan anak pertama, beliau menganggap semua ini merupakan ketentuan Tuhan.

“Saya terima rezeki yang Allah berikan ini walaupun ada yang mengatakan jarak anak kedua ini terlalu dekat, kata mereka tak puas Rayfal bermanja dengan saya. Tetapi pada saya ini semua rezeki,” jawab Fasha Sandha apabila diajukan soalan berkaitan.

Usia anak pertama Fasha dan suaminya yang mesra dipanggil Jejai baru sahaja mencecah setahun pada hari penggambaran ini (Selasa lalu). Menurut Fasha anaknya itu tidak berapa sihat sejak pulang dari bercuti di luar negara baru-baru ini.

Pabila ditanya tentang jantina anak keduanya ini tentu sekali beliau mahukan anak perempuan — namun beliau menerima sahaja pemberian Tuhan dengan penuh rasa syukur. (rtky/m)


Afgan Relakan Diri Dicium Dan Dipeluk Para Setiausaha Di Atas Pentas

Saat pelawak Kuah Jenhan selaku hos menyebut nama “Afgan…!!!”, seluruh dewan terus gamat dengan sorakan penonton. Inikan pula, apabila penyanyi kegilaan ramai ini muncul di depan mata. Lantaran membuatkan para peminatnya jadi tidak keruan.

Bahkan saat dia mempersembahkan lagu-lagu hitsnya, para peminat tidak melepaskan peluang naik ke pentas untuk berselfie bersamanya.

Dan satu momen yang berjaya mencuri perhatian sekalian penonton ialah di ketika jejaka kelahiran Jakarta, Indonesia ini mendendangkan lagu Jodoh Pasti Bertemu tanpa disangka meluru seorang peminat naik ke pentas lalu mencium pipitnya. Dan penyanyi berlesung pipit ini tersenyum sambil meneruskan nyanyiannya.

Itu yang terjadi kepada empunya nama sebenar Afgan Syahreza sewaktu membuat persembahan sempena Minggu Setiausaha 2014 yang berlangsung di Pusat Konvensyen Antarabangsa Putrajaya (PICC), malam tadi.

Kegilaan peminat terhadap Afgan tidak terhenti setakat itu. Meneruskan nyanyian dengan lagu rancak, Panas Asmara, Afgan mengambil peluang mendekati peminat-peminatnya. Namun belum sempat dia melawat dari satu meja ke satu meja, peminat lebih dulu mengerumuninya.

Meskipun persembahan kali ini memberi peluang secara eksklusif kepada peminat mendekati diri penyanyi ini, tetapi berdasarkan pemerhatian penulis, persembahan Afgan hanyala biasa-biasa sahaja. Interaksinya dengan peminat juga kurang.

Menerusi persembahan lebih kurang 1 setengah jam, lagu lain yang turut didendagkan seperti Pesan Cinta, Bawalah Cinta dan Terima Kasih Cinta.

Terdahulu ditampilkan penyanyi jazz yang tidak asing lagi, Noryn Aziz yang membuat persembahan pembukaan. Pujian buat Noryn kerana meskipun sedang hamil 4 bulan namun tidak menghalang beliau memperdengarkan vokal dan persembaan yang mantap menerusi lagu seperti ‘Natural Woman’, medley ‘Rolling in the Deep’ dan ‘Set Fire to the Rain’, ‘Tinta Puti’h, ‘Cinta Sejati’ serta medley ‘Happy dan You to Me Are Everything’.

Persembahan bersempena Minggu Setiausaha 2014 itu juga berselang seli dengan sesi cabutan bertuah buat para hadirin dan acara tamat pada kira-kira jam 11.15 malam. (rtky/fr)


Pesta Songkran: Remy Ishak Berharap Peminat Jangan Fikir Negatif

Baru baru ini di laman sosial Instagram pelakon hero Malaya, Remy Ishak telah dihujani beberapa komen negatif selepas dia memuat naik gambar percutiannya di Bangkok, Thailand minggu lalu.

Gambar-gambar percutian yang singkat itu mengundang kemarahan beberapa peminatnya kerana beranggapan bahawa Remy Ishak telah menyambut pesta Songkran dan seolah-seolah dia turut sama meraikan perayaan sambutan tahun baru masyarakat di Thailand itu.

Pelakon itu yang ditemui semasa majlis pelancaran filem CEO di Cathay Cineplex semalam telah memberitahu bahawa dia tidak mengetahui perkara ini telah menjadi isu dan menjelaskan bahawa dia ke sana hanyalah mahu sekadar bercuti melepaskan tekanan dan berehat dan tidak pernah menyangka bahawa ada satu Pesta Songkran yang diraikan masyarakat di sana dan menganggap bahawa ini adalah satu kebetulan.

“Sebenarnya saya tidak pernah pergi ke Pesta Songkran. Ini semua kebetulan apabila saya mahu melepaskan tekanan dan berehat selepas menjalani penggambaran Antara Satu di Langkawi dan Pulau Tioman. Saya fikir ketika itu hanyalah mahu bercuti dan berehat dan mahu bercuti di tempat-tempat yang dekat lalu memilih Bangkok sebagai lokasi percutian singkat selama 5 hari. Kebetulan saya pergi ada pesta Songkran,” ujarnya.

Dia memberitahu tidak ada salahnya kerana bukannya meraikan pesta tersebut secara membabi buta tetapi hanyalah secara kebetulan dan dia berminat untuk mengetahui lebih lanjut tentang budaya masyarakat Asia Tenggara terutamanya.

“Tidak ada salahnya kerana kita lihat negara kita sendiri pelbagai kaum tinggal di bawah satu negara, meraikan pelbagai perayaan dan tradisi. Di sini saya ingin jelaskan bahawa saya seorang penggemar budaya dan mahu mengetahui dengan jelas budaya yang disambut oleh masyarakat Asia beserta warisan yang ada. Saya rasakan di sini peminat tidak perlulah berfikiran negatif dan tidak perlulah perbesarkan isu ini,” katanya lagi. (rtky/hfz)


Kris Dayanti Akui Suami Kuat Cemburu, Letak Syarat

Selapas hampir empat tahun berehat dari dunia nyanyian, diva popular Indonesia, Kris Dayanti kini kembali aktif. Membuat kemunculan semula menerusi album Persembahan Ratu Cinta, figura yang lebih mesra di sapa sebagai KD ini tampil dengan single terbaru berjudul Bertubi-tubi.

Nah, ibu anak empat ini kembali ‘dapat’ mikrofon, kembali beraksi di pentas sekaligus kembali menghiburkan para peminatnya. Namun, kembalinya Kris Dayanti ke persada seni suara sebenarnya bersyarat — ditetapkan suaminya.

“Suami saya, dia cemburu dengan waktu saya. Begini, kalau saya menyanyi, masa saya untuk keluarga sudah terpaksa dibahagikan. Jadi suami cemburu pada sebahagian masa saya di luar. Kerana itu dia memberikan syarat kepada saya. Katanya, saya tidak boleh menyanyi hari-hari. Harus ada masa bersama keluarga. Malah katanya, kalau album kali ini tidak sukses, saya harus berhenti saja dari menyanyi (gelak)”

“Saat saya suarakan padanya yang saya mahu kembali menyanyi, pada mulanya sukar untuk dia benarkan. Selapas hampir empat tahun berehat dari dunia nyanyian, diva popular Indonesia kini kembali aktif. Membuat kemunculan semula. Sehingga sekarang pun dia banyak mempersoalkan mengenai situasi kerja saya”

“Seperti hari ini, dia tidak biasa berdepan dengan media. Setiap kali dia bertanya, saya jelaskan satu persatu. Sambil itu dia belajar lebih memahami dunia kerjaya saya. Sekarang ini juga dia sudah buka sebuah syarikat rakamana iaitu Raya Music dan sedang belajar selok belok dunia perniagaan hiburan,” kata Kris Dayanti ketika ditemui pada pelancaran album terbarunya.

Pada majlis tersebut, KD yang turut ditemani suaminya, Raul Lemos menyatakan rasa teruja dan sebak dengan penghasilan klip video single terbarunya itu.

Menariknya, klip video yang menjalani penggambaran di kota Paris itu menggambarkan bertapa dalam perasaan cintanya terhadap suami dan anak-anaknya. Bahkan dia seakan tidak mampu meneruskan kehidupan tanpa kehadiran keluarga tercinta.

Lebih istimewa, muzik video tersebut dilancarkan buat pertama kali di Malaysia dan bukan di Jakarta. Kata KD, dia memilih untuk melancarkan muzik video berkenaan di sini sebagai tanda penghargaanterhadap peminat-peminatnya di Malaysia yang tidak pernah jemu menyokong kariernya.

“Muzik video ini mengbadikan saat saya, suami dan aanak-anak saya bercuti di Paris. Kalau saya boleh berkongsi, seperkara yang buat saya berasa sangat istimewa iala apabila saya menjadi seorang ibu. Di samping suami dan anak-anak, hidup saya lebih berwarna”

“Walaupun saya melalui pelbagai dugaan yangg datang bertubi-tubi, tapi saya tidak pernah berasa keseorangan kerana saya sentiada mempunyai keluarga, ibu serta kakak saya yang menyokong”

“Lagu ini dicipta oleh Melly Goeslow. ‘Bertubi-tubi’ merupakan ssatu semangat yang luar biasa untuk saya sebarkan pada masyarakat dan memberi mereka inspirasi bahwa derita itu pasti akan berakhir satu hari nanti dan kebahagiaan pasti akan muncul. Saya rakamkannya sewaktu saya hamil 7 bulan. Sementara gambar pada kulit album ini pula saya rakamkan ketika saya kandungan saya mencecah 8 bulan,” katanya.

KD dan Raul berkahwin pada 24 Mac 2011. Mereka dikurniakan sepasang cahaya mata iaitu Ariannha Amora Lemos dan Kellen Alexander Lemos. Penyanyi yang juga popular dengan lagu ‘Aku Wanita Biasa’ ini sebelum ni mencetuskan kontroversi kerana membuat pengakuan berani yang dia telah hamil sebelum bernikah.

Terdahulu, KD telah pun memiliki seramai dua orang anak iaitu Titania Aurelie Hermansyah dan Azriel Akbar Hermansyah hasil perkahwinan pertamanya dengan penyanyi Anang. (rtky/fr)


Dynas Mokhtar Nafi Bercerai

Sebenarnya, di kalangan peminat dan pihak media sendiri masih tertanya tanya akan khabar angin yang kedengaran sejak dua bulan yang lalu ini. Adakah benar rumahtangga Dynas Mokhtar kini dilanda masalah?

Menjawab soalan daripada wartawan portal GUA, Dynas Mokhtar yang ditemui baru baru ini menafikan cakap cakap yang kononnya beliau sudah bercerai dengan suaminya, Hafizy Hafiz pada 25 Februari yang lalu di Mahkamah Rendah Syariah Shah Alam.

GUA turut melaporkan yang Dynas Mokhtar bagaimanapun dilihat cuba mengelak apabila diajukan mengenai perkara tersebut.

“Ini semua hanya gosip. Perkara tersebut tidak benar sama sekali. Saya rasa lebih baik jika kita bercakap mengenai isu ini pada waktu lain kerana anak-anak saya ada di sini, jadi tidaklah sesuai rasanya,” ujar Dynas Mokhtar.

Bercakap kepada Kosmo! hari ini, Dynas Mokhtar berkata yang hubungan beliau dan suaminya kini baik sahaja & tidak ada sebarang masalah seperti yang didakwa sesetengah pihak.

“Saya enggan mengulas lanjut mengenai isu tersebut kerana hal ini melibatkan seluruh keluarga besar kami. Bagaimanapun, apa yang boleh saya jelaskan di sini ialah hubungan saya & dia masih lagi dalam keadaan baik. Kami juga masih lagi berhubung antara satu sama lain,” ujarnya.

Masih lagi berhubung antara satu sama lain? Apa yang cuba disampaikan Dynas Mokhtar sini — adakah pasangan ini sudah tinggal berasingan? Hmm. (rtky/m)


6 Fesyen Pilihan Tampil Cantik Seperti Intan Ladyana

Fesyen Lookbook kali ini Wanista.com tampilkan pelakon ayu dan cantik manis, Intan Ladyana.

Intan yang bertubuh kecil molek dan kulit putih gebu nampak cantik mengenakan apa sahaja corak dan warna. Diperhatikan melalui pemilihan fesyen, Intan banyak memilih rona terang seperti hot pink, oren bagi menampakkan kontra.

1. Comel sungguh padanan denim overall bersama headband rona merah yang dipakai Intan.

2. Retro sekali fesyen yang dikenakan pelakon cantik manis ini, skirt polkadot paras lutut bersama top hitam.

3. Intan memilih outwear dikenakan denim, printed top, pencil cotton skirt paras lutut rona biru gelap dan juga classy dengan converse.

4. Manis dengan hanya mengenakan maxi dress rona terang, statement necklace dan juga floppy hat pelengkap gaya.

5. Intan miliki warna kulit putih gebu jadi apa warna yang dipakai nampak cantik sekali. Sebagai contoh, Intan memilih rona merah jambu, paduan pada jaket, tas tangan dan juga Dr.Martens nampak manis sekali.

6. Simple sahaja mengenakan hoodies jacket bersama boots ketika bercuti ke negara empat musim.


Hari Ini Dalam Hiburan (N.537)

VIDEO HARI INI: Kenapalah tidak terfikir akan jalan cerita alternatif untuk filem animasi Frozen ini. Jelas dan nyata Elsa layak menyertai pasukan X-Men untuk menentang kejahatan dunia. Eh.

Di kala ramai peminat dan pemerhati hiburan masih belum menerima kenyataan yang pasangan ini bercinta, Sean Penn & Charlize Theron khabarnya kini merancang untuk berkahwin dan rakan rakan yang rapat tidak akan terkejut jika mereka umumkan perkara itu. – Lainey Gossip

Stesen televisyen TV Al-Hijrah sedang meneliti isi kandungan beberapa video yang disebarkan di laman sosial termasuklah tuduhan kononnya ustaz selebriti Don Daniyal yang dikatakan telah menyampaikan ceramah bersama hadis-hadis palsu. – mStar Online

Miley Cyrus telah membatalkan konsert beliau di Kansas City Sprint Center selepas dikejarkan ke hospital dan ditahan selepas mengalami alahan teruk terhadap antibiotik dan meminta maaf kepada semua peminatnya yang sudah membeli tiket. – People

Adik beradik lelaki kepada mendiang Paul Walker telah berbesar hati untuk menggantikan pelakon itu dalam baki babak yang diperlukan untuk melengkapkan filem Fast & Furious 7 dan berkata ianya salah satu cara untuk ‘pelakon’ itu terus hidup. – CNN

Anggota kumpulan Secret, Hyosung dilaporkan akan muncul dengan album solo sekitar Mei menurut beberapa sumber dalaman dan album tersebut kini dalam peringkat akhir rakaman. Beliau pernah meluahkan keinginan untuk bergerak solo tahun lalu. – Soompi


Zizan Razak Umum Bakal Kahwin Emma Maembong Januari 2015

Mungkin berita gembira yang ingin didengar oleh para peminat pasangan selebriti yang kini sedang hangat bercinta, Zizan Razak dan Emma Maembong.

Zizan Razak dalam satu temubual bersama Media Hiburan baru baru ini mengakui yang hubungan beliau dan Emma Maembong kini dalam fasa serius dan mereka telah isytiharkan diri mereka sebagai pasangan kekasih pada 24 Februari 2013 lalu.

BACA: Emma Maembong Buat Zizan Razak Ungkap Kata Cinta Di Khalayak Ramai

“Kami mula serius atau dalam erti kata lain ‘declare’ sebagai kekasih pada 24 Februari 2013. Itu pun selepas dia menyertai Wire Fame Entertainment”

“Soal kahwin, insya-Allah bulan Januari 2015. Ini kerana kami perlu melihat segala kontrak yang kami ada dahulu,” jelasnya yang bakal muncul dengan filem Abang Long Fadil. (rtky/m)


Musim Bercuti, Tasha Shilla Dan Kekasih Pilih Bercuti Ke Phuket, Thailand

Kalau Instagram anda penuh dengan gambar rakan rakan bercuti ke luar negara, ketahuilah oleh anda yang sekarang ini memang musim rakyat Malaysia mencari kedamaian di luar negara — kerana Lembah Klang tidak cukup cool tanpa bekalan air. Eh.

Selebriti kita juga tidak terkecuali untuk memanfaatkan musim bercuti ini untuk menghabiskan masa di luar negara. Semalam kita sudah melihat Ana Dahlia dan kekasih lengan besar beliau bercuti di Bangkok untuk mengambut pesta Songkran.

BACA: Ana Dahlia Dan Kekasih Basah Di Bangkok, Thailand Sambut Songkran

Tasha Shilla juga tidak mahu ketinggalan dan ketika artikel ini ditulis, beliau bersama kekasihnya Hans kini sedang berada di pusat percutian popular di Thailand untuk bercuti — pantai dan makanan sedap dan Phuket.

Hujung tahun lalu, Tasha Shilla ada memberikan kenyataan yang beliau dan Hans masih mengenal hati budi masing masing dan belum bergelar kekasih. Kami ambil percutian bersama ini sebagai tanda yang anda berdua sudah bercinta. Heh.

Berikut merupakan beberapa keping gambar percutian pasangan ini yang Tasha Shilla kongsikan di laman Instagram beliau untuk tatapan para peminat dan membuatkan kita semua yang tidak dapat bercuti ke mana mana ini cemburu. Huh. (rtky/m)


Hanez Suraya Tarik Diri Dari Terus Jadi Duta Aura White

Persoalan tentang status Hanez Suraya sebagai duta produk kecantikan Aura White akhirnya terjawab apabila pelakon ini mengakui yang beliau tidak akan terus menjadi duta jenama tersebut selepas kontroversi yang melanda dirinya.

Namun, beliau tidak digugurkan seperti yang didakwa ramai. Hanez Suraya sendiri yang meminta supaya kontrak enam bulan beliau bersama Aura White sejak Disember ditamatkan tanpa memperbaharui, menurut wakil Aura White.

BACA: Kekasih Hanez Suraya Mahu Selesai Luar Mahkamah, Cerai Cara Baik

“Dia tidak digugurkan. Hanez sendiri memberitahu kami adalah lebih elok sekiranya dia undur diri. Kami faham dengan situasinya,” jelas Pegawai pemasaran produk Aura White, Nurul Lina.

“Lagipun sehingga kini perhubungan antara pihak kami dengan Hanez sangat baik. Dia pun tidak pernah memberi masalah kerana dia seorang yang sangat berdisiplin”

Wakil Aura White itu juga berkata yang produk kecantikan jenama itu sebenarnya menjadi lebih popular selepas kontroversi Hanez Suraya dan sekaligus meningkatkan jualan. Baguslah begitu, sila pujuk Hanez Suraya untuk kekal. (rtky/m)


Wardina Safiyyah Mengkritik Ustaz Don Daniyal Di Facebook

Wardina Safiyyah telah menyeru para ulama, ustaz dan mufti di Malaysia supaya menyemak semula kandungan ceramah oleh Ustaz Don Daniyal kerana dikhuatiri menyebarkan maklumat tanpa rujukan. Sebelum itu Wardina ada berkongsi mengenai kompilasi video KOMPILASI HADIS PALSU DAN PENDUSTAAN DON DANIYAL dari seorang wanita yang bernama Nur Puteri Dayana dengan menulis ayat ayat berikut:

“Saya bukanlah orang alim. Namum saya menyeru kepada para ulama’..ustaz.. mufti supaya menyemak kembali apa yang diperkatakan oleh Don Daniyal. Minta berdiskusi bersama beliau. Saya risau jika masyarakat kita disogokkan dengan sumber cerita tanpa rujukan. Saya risau ketaksuban kita pada cerita mistik. Agama Islam sudah cukup dengan Quran dan Sunnah… It is an amazing mukjizat on its own. We don’t need anything more to strengthen our faith. Our faith is strong with the Quran”

“Saya pohon pada pihak TV Al HIjrah supaya menyemak balik content Ustaz Don. Sudah beberapa kali saya terdengar perkara dan peyampaian yang tidak sahih darinya. Saya sayangkan Ustaz Don dan mereka yang cintakan agama. Namun agama ini perlu hujjah dan dalil, perlu disiplin. Agama Islam bukan agama mistik. Ianya berpadukan dalil Quran dan Sunnah. Wallahualam”

Perkongsian Wardina ini telah menimbulkan pelbagai reaksi, ada yang menyokong dan ada yang menghentam tindakan beliau yang menegur Ustaz Don secara terbuka, dan Wardina telah memberi respon berikutnya:

“We have a right to ask…. We SHOULD ask. Yes even to our ustaz and ustazah. Dari mana sumber ini? Siapa yang berkata ini? Apa lanjutan cerita ini? Saya musykil dengan jawapan ustaz..bolehkah ustaz terangkan lagi… ?”

“Ya, kerana para sahabat juga bertanya kepada Nabi saw. Dan Nabi membenarkan…. Saya sering merujuk ayat ini dalam Surah Al Baqarah ayat 260.. dimana Nabi Allah Ibrahim as sendiri bertanya.. bertanya kepada Allah….Nabi bertanya kepada Allah? Tidakkah Nabi percaya??? untuk apa? Kerana dengan bertanya kita mencari jawapan..supaya? Supaya hati menjadi lebih tenang… Surah Al Baqarah:260”

“Dan (ingatlah) ketika Nabi Ibrahim (merayu dengan) berkata: “Wahai Tuhanku! Perlihatkanlah kepadaku bagaimana Engkau menghidupkan makhluk-mahkluk yang mati?” Allah berfirman: “Adakah engkau belum percaya (kepada kekuasaanKu)?” Nabi Ibrahim menjawab: “Bahkan (aku percaya dan yaqin), akan tetapi (aku memohon yang demikian ialah) supaya tenteram hatiku (yang sangat-sangat ingin menyaksikannya)”

“Bertanyalah. Dan para ustaz jawablah persoalan kami ini. Bukalah minda kami. Jangan suruh kami ikut kamu, namun suruh lah kami mengikut Quran dan Sunnah Nabi SAW”


Hari Ini Dalam Hiburan (N.536)

VIDEO HARI INI: Sebelum anda tonton pilihan kami hari ini, amaran yang video ini akan membuatkan kita semua rasa tua. Peranti Walkman ini satu gajet epik dalam kehidupan remaja kita dan anak anak sekarang tidak kenal. Heh.

Disebabkan insiden yang sengaja memperlihatkan payudaranya dalam muzik video Coke Bottle, semakin ramai yang anti dengan penyanyi Indonesia, Agnez Mo atau Agnez Monica lebih lebih tiada usaha untuk membuat suntingan semula. – Sinar Harian

Laporan media menyebut yang sepasang anting anting rhinestone yang dipakai aktress Marylin Monroe ketika sebuah tayangan perdana filem di Hollywood sekitar tahun 1955 telah dilelong dengan harga US$185,000 dan pembelinya minat dirahsiakan identiti. – Huff. Post

Pengarah filem The Social Network, David Fincher yang sepatutnya mengarah filem biopik Steve Jobs dilaporkan telah menarik diri selepas permintaan beliau untuk dibayar US$10 juta pendahuluan dan beberapa permintaan lain tidak dapat ditunaikan. – THR

Taylor Swift baru baru ini telah membuat kejutan terhadap seorang peminatnya yang juga bakal pengantin dengan hadir ke majlis bridal shower tanpa diduga. Bagus sebenarnya beliau, pandai menjaga peminat. Jumpa di Malaysia nanti, eh. – People

Penyanyi kecil molek Korea Selatan, IU membuat pengakuan dalam satu temubual radio terbaru yang beliau jatuh hati dengan seseorang dan meluahkan perasaannya itu pada tahun lalu namun masih belum mendapat jawapan sehingga kini. Alahai. – Soompi


Kekasih Hanez Suraya Mahu Selesai Luar Mahkamah, Cerai Cara Baik

Kekasih pelakon Hanez Suraya, Romie Razin Adilha Abd. Jais akan bercerai secara baik dengan isterinya, Nurliyana Manan jika proses kes tuntutan cerai secara fasakh pasangan itu ditukarkan dengan permohonan baharu.

Peguam syarie yang mewakili Nurliyana, Kamar Ainiah Kamaruzaman berkata, pihaknya telah mengadakan perbincangan dengan peguam syarie Romie, Rubiah Jaafar sebelum kes tersebut didengar petang Isnin (semalam).

Menurut beliau, pihaknya bersetuju dengan cadangan Rubiah supaya kes tersebut diselesaikan secara rundingan dengan kemungkinan besar Romie akan memasukkan permohonan kes baharu di bawah Seksyen 47 Enakmen Undang-Undang Keluarga Islam Selangor 2003 iaitu bercerai dengan isterinya itu secara baik.

Hakim Syarie, Zainal Abidin Kusmin menetapkan 16 Jun depan bagi mahkamah mengetahui keputusan perbincangan tersebut sama ada Romie akan memfailkan kes baharu iaitu bercerai secara baik atau perbicaraan kes tuntutan fasakh yang difailkan Nurliyana diteruskan.

Nurliyana, 29, selaku plaintif memfailkan permohonan cerai secara fasakh terhadap Romie pada 1 Oktober tahun lalu mengikut Seksyen 53 Enakmen Undang-Undang Keluarga Islam Negeri Selangor 2003.

Nurliyana yang hadir kelihatan tenang sepanjang prosiding semalam manakala Romie, 34, tidak hadir disebabkan masalah kesihatan.


Rio 2: Penuh Warna Warni Muzikal Tapi Tenggelam Dalam Plot Pelbagai

Anggapan pertama saya bila hendak menonton sebuah filem kartun dengan poster yang comel, mungkin ceritanya biasa-biasa mudah sahaja kerana sasaran utamanya ialah kanak-kanak dan ibu bapa yang perlu menemani anak-anak. Ia sudah tentu berunsurkan hiburan untuk seisi keluarga dengan klasifikasi U oleh Lembaga Penapisan Filem Malaysia (LPF) iaitu ‘keseluruhan bahan sesuai ditonton oleh semua golongan masyarakat’. Tambahan pula ini filem sekuel dimana yang pertama dahulu kisahnya begitu ‘jinak’ mengenai sepasang burung dan rakan-rakannya.

Rio 2 (2014) ialah sebuah filem komedi muzikal animasi-komputer dalam versi 3D sambungan dari filem terawalnya, Rio (2011). Sekali lagi ia diarahkan oleh Carlos Saldanha yang juga terkenal dengan pengarahan dan penerbitan francais siri filem Ice Age yang sangat meletup di pasaran. Walaupun judulnya masih mengekalkan ‘Rio’ tetapi sebahagian besar ceritanya berlaku di hutan Amazon. Muzikal? Ya! Kali ini filemnya lebih menari-nari dan sangat berpesta warna-warni!

Kepada penggemar filem pertamanya dahulu, sudah tentu mengenali pasangan burung Macaw warna biru iaitu yang jantan, Blu (Jesse Eisenberg) dan yang betina Jewel (Anne Hathaway) serta rakan-rakannya yang lain di Rio, Brazil. Sila tonton DVD Rio (2011) terlebih dahulu untuk mengetahui kisah asal-usul pasangan romantik Blu-Jewel.

Rio 2 kali ini pula ialah kisah sambungannya beberapa tahun kemudian apabila Blu dan Jewel sudah mempunyai 3 ekor anak iaitu Carla (Rachel Crow), Bia (Amandla Stenberg) dan Tiago (Pierce Gagnon). Manakala pasangan manusia yang kini juga sudah berkahwin yakni bekas penjaga Blu sejak kecil ialah Linda Gunderson (Leslie Mann) dengan Tulio Monteiro (Rodrigo Santoro).

Filem ini juga masih mengekalkan kawan-kawan beburung Blu iaitu Rafael (George Lopez), Nico (Jamie Foxx), Pedro (will.i.am) dan seekor anjing, Luiz (Tracy Morgan). Penjahat dari filem pertama juga kembali iaitu seekor burung Cockatoo bernama Nigel (Jemaine Clement) yang kini ada sidekick pembantu watak baru penjahat iaitu seekor katak beracun, Gabi (Kristin Chenoweth) dan seekor tenggiling tanpa dialog bernama Charlie. Ketua konco pembalak haram pula ialah Big Boss (Miguel Ferrer).

Kejutan kepada kehidupan aman Blu berlaku apabila Linda dan Tulio melaporkan di televisyen yang mengesyaki bahawa Blu, Jewel dan anak-anaknya bukanlah burung Macaw warna biru yang terakhir, tetapi spesis itu masih banyak membiak di hutan Amazon. Lantas Jewel mengajak Blu dan anak-anaknya untuk terbang dari Rio ke hutan Amazon untuk mencari keluarga dan keturunannya yang lain.

Maka pengembaraan dan penerbangan yang tidak diduga dan agak keberatan oleh Blu ditemani rakan-rakan burung yang lain, Rafael, Nico dan Pedro. Anda sekeluarga kenalah ke pawagam sekarang untuk menyaksikan apakah yang akan berlaku seterusnya kepada Blu dan burung-burung itu?

Rio 2 dibarisi terlalu ramai watak dan begitu banyak cabang plot seperti melepaskan batuk di tangga. Maksud saya, filem ini terlalu bercita-cita besar untuk bercerita kisah yang lebih besar dari filem pertamanya dahulu. Kali ini, isu pembalakan haram di hutan Amazon yang mungkin kedengaran bagus tetapi berselari dengan kisah konflik kekeluargaan yang dihadapi oleh Blu. Ditambah pula kisah perebutan kawasan di antara kumpulan burung Macaw warna biru melawan warna merah.

Plot dendam kesumat oleh Nigel kepada Blu juga dipanjangkan serentak. Malahan kisah Linda dan Tulio yang mencari spesis burung Macaw juga ialah satu lagi naratif. Tidak lupa, kini kawan-kawan Blu iaitu Rafael, Nico dan Pedro yang sedang sibuk membuat sesi ujibakat untuk sebuah persembahan mega oleh semua haiwan di hutan Amazon!

Namun begitu, apa yang menyelamatkan penceritaannya ialah segmen-segmen visual muzikal yang meriah dan ceria. Juga dibantu dalam babak-babak lucu yang mampu dicetuskan dari bahagian yang tidak begitu penting kepada kisah utama watak Blu iaitu misalnya sesi ujibakat persembahan yang berbagai-bagai bentuk dari berbagai spesis binatang di hutan itu. Penampilan kembali watak Nigel dan percintaannya yang tidak masuk akal dengan kegilaan obses oleh watak Gabi juga sangat kelakar. Ditambah dengan sesekali aksi naif oleh si tenggiling Charlie.

Yang paling mencuri perhatian saya ialah persembahan nyanyian oleh Nigel melalui lagu ‘I Will Survive’ serta persembahan Bruno Mars dalam versi burung watak Roberto menyanyikan lagu ‘Welcome Back’ juga nyanyian Gabi/Nigel lagu ‘Poisonous Love’. Sila cari di Youtube ya!

Kisah watak utama, Blu sebenarnya menarik juga. Tetapi sekadar seperti tekapan dari kisah filem Meet the Parents (2000) dimana konflik Blu dengan bapa mertuanya, Eduardo (Andy García) serta perebutan perhatian Blu kepada isterinya yang kini bersaing dengan bekas kekasih Jewel iaitu Roberto boleh dijangka dan klise versi animasi-komputer. Cerita Blu membesarkan anak-anak yang semakin moden juga ialah mimikan apa yang berlaku dalam kehidupan manusia kini. Waktu yang sama ia juga mengenai Blu yang terlalu bergantung kepada kecanggihan alat GPS dan peralatan dalam pouch-bag yang sepatutnya janggal kepada burung. Eh?

Akibat dari terlalu banyak plot yang hendak diceritakan berselang-seli menjadikan filem ini terasa seakan memenatkan dan berserabut untuk diikuti satu-persatu. Tidak tahulah sama ada penonton kanak-kanak akan merasa bosan atau keliru? Pada saya, filem ini sudah mencuba sebaik-mungkin untuk bercerita kisah dalaman keluarga Blu dan konflik luaran kehidupan Blu sebagai hero penghuni asing di seluruh hutan Amazon untuk menyelamatkan habitat semulajadi mereka yang semakin terancam. Ok! Saya tidak perlu terlalu serius untuk mengulas filem animasi yang jelas sekali sekadar memanjangkan kisah filem pertamanya dahulu untuk mengaut keuntungan sebanyak mungkin dek kerana populariti Rio (2011).

Rio (2014) ialah sebuah filem animasi yang terlalu berwarna-warni tetapi mudah dilupakan. Mungkinlah ringkasannya ialah ‘marilah kembali ke asal-usul di kampung?.. Saya sudi berikan 3 BIJI ROTIKAYA sahaja.


Lebih Sedekad Tanpa Konsert Solo, Ziana Zain Janji Yang Terbaik

Kali terakhir para peminat tegar Ziana Zain menyaksikan konsert beliau ialah pada tahun 2001 iaitu di konsert ‘ZZ in the Park’ yang berlangsung di PWTC. Masa tu, penulis baru nak masuk sekolah menengah. Heh.

Kini selepas 15 tahun tidak muncul dengan persembahan mega, penghibur bersuara lantang ini bakal mengubat kerinduan para peminat dengan konsert yang diberi nama I Am Ziana Zain.

Satu kelainan yang dibawakan oleh diva kesayangan ramai ini, konsert mega tersebut akan berlangsung di negeri kelahirannya, di negeri bersejarah Melaka iaitu lokasinya di Pusat Dagangan Antarabangsa Melaka (MITC) pada 27 September 2014.

“Saya sangat berbesar hati dan bersyukur kerana impian saya selama ini akhirnya akan menjadi kenyataan apabila pihak penganjur menyatakan hasrat mereka untuk merealisasikan konsert saya. Saya tak sangka pada usia begini, masih ada pihak yang percaya dengan saya”

“Konsert ini juga sebagai hadiah saya kepada para peminat saya yang tidak pernah jemu-jemu menyokong saya. Ini juga berkat doa mereka yang sentiasa menyuarakan hasratt mahu menyaksikan konsert saya”

“Selama ni sudah banyak konsert lain di Kuala Lumpur, jadi sebagai memberi kelainan saya memilih Melaka. InsyaAllah ini sebagai permulaan dan sekiranya ada peluang dan rezeki, saya berhasrat membawa konsert saya ini ke negeri lain pula dan mungkin kemuncaknya akan diadakan di Kuala Lumpur nanti. Semoga konsert di Melaka ini akan membuka jalan lebih luas untuk saya pada masa akan datang,” kata Ziana Zain penuh teruja ketika ditemui pada sidang media mengumumkan komsertnya ini bertempat di hotel Royal Chulan Damansara, semalam.

Bakal berlangsung selama dua jam, konsert anjuran Gold Earth Pictures Sdn Bhd ini menelan kos sekurang-kurangnya RM730,000. Pada konsert yang akan diketuai oleh pengarah muzik berpengalaman, Aubrey Suwito ini, Ziana akan mendendangkan sebanyak 22 lagu hits petikan dari album pertamanya hingga terkini termasuk satu single baru istimewa buat para penonton.

Selain itu, persembahan penyanyi yang cukup popular dengan lagu ‘Madah Berhelah’ dan ‘Puncak Kasih’ ini akan diiringi oleh 22 pemuzik okestra. Berkonsepkan dramatik, penonton juga akan dipersembahkan dengan beberapa kejutan sekaligus memberikan hiburan maksimum kepada pembeli-pembeli tiket.

Tiket-tiket untuk Konsert I Am Ziana Zain dibahagikan kepada beberapa kategori iaitu Platinum berharga RM325, Diamond (RM255), Gold (RM155) dan silver (RM95). Istimewa, seramai 100 pembeli pertama tiket Platinum berpeluang beramah-mesra dan melakukan aktiviti menarik bersama Ziana Zain, sehari selepas konsert berlangsung.

Tiket-tiket boleh didapati menerusi www.TicketPro.com.my atau beli terus di pejabat urusan Golden Earth Pictures. Selain itu tiket juga dijual di Melaka International Bowling Center (MIBC), Melaka. Bagi peminat yang membuat pembelian terus dari pejabat urusan Golden Earth Pictures bermula 14 April hingga 31 Mei akan mendapat potongan harga sebanyak 10%. (rtky/fr)


Ana Dahlia & Teman Lelaki Ke Bangkok Raikan Pesta Songkran

Sekitar Februari lalu, ada khabar angin mengatakan yang pelakon Ana Dahlia ini sudah bertemu pengganti dan kehadiran beliau bersama seorang jejaka tampan ke sebuah butik fesyen terkenal mengundang spekulasi yang mereka akan berkahwin.

Menjawab spekulasi itu, Ana Dahlia berkata yang beliau hadir ke butik tersebut adalah untuk menempah busana sempena Anugerah Bintang Popular Berita Harian 2013 (ABPBH 2013) yang sepatutnya berlangsung pada 6 April 2014 yang lalu.

BACA: Ana Dahlia Nafi Akan Berkahwin, Akui Rapat Dengan Seseorang (ext.)

Namun, Ana Dahlia tidak terlepas dari terus menjadi perhatian peminat yang mahu mengetahui lebih lanjut tentang hubungan cinta terbarunya bersama seorang jejaka yang dikenali Ubai Zulkiflee. Terbaru, mereka bercuti bersama ke Bangkok, Thailand.

Melihat dari gambar yang dikirimkan pasangan ini melalui akaun Instagram masing masing, Ana Dahlia & Ubai Zulkiflee memilih kota Bangkok sebagai destinasi bercuti kali ini bersempena dengan sambutan festival Songkran di seluruh Thailand.

Tahun Baru Thai (atau Songkran) disambut sekitar 13–15 April setiap tahun di Thailand, seiringan dengan sambutan Tahun Baru bagi kebanyakan takwim tradisional yang dipakai di Asia Selatan dan Asia Tenggara. Salin dan tampal dari Wikipedia, untuk anda.

Berikut beberapa keping gambar Ana Dahlia & kekasihnya, Ubai Zulkiflee ketika berada di kota Bangkok, Thailand baru baru ini. Mereka nampak bahagia, itu paling penting. (rtky/m)


Hari Ini Dalam Hiburan (N.535)

VIDEO HARI INI: Ketika berlangsungnya majlis 2014 MTV Movie Awards semalam, pihak penerbit filem X-Men: Days of Future Past telah berbesar hati menayangkan sedutan babak pertarungan awal dalam filem yang akan terbit sekitar Mei 2014 itu nanti. Awesome!

Seperti manusia biasa yang lainnya, Leonardo DiCaprio juga menghadiri festival muzik untuk berhibur dan seorang peminat di konsert Coachella Music Festival berjaya merakamkan aksi pelakon popular itu menari comel. – Just Jared

Dalam satu temubual bersama program terbitan SBS Healing Camp, Lee Seung Gi dedahkan yang bukan senang untuk beliau bergelar anak seni dan penghibur dan adakalanya kerana ianya terlalu sukar, beliau seperti mahu melarikan diri. – Soompi

Kalau anda terlepas aksi menarik sepanjang berlangsungnya 2014 MTV Movie Awards termasuk saat Zac Efron tampil tidak berbaju di atas pentas dan membuatkan semua gadis naik gila, ini rangkuman lengkap termasuk keputusan dan karpet merah. – Too Fab

Ibu kepada Selena Gomez, Mandy Teefey berkata yang beliau tidak tahu menahu yang dirinya sudah dipecat dari terus menjadi pengurus selebriti remaja itu sehinggalah membaca berita yang mengejutkan ramai itu dilaporkan media Hollywood. – TMZ

Menjawab soalan media tentang kelibat beliau yang semakin tidak kelihatan di layar perak, Neelofa mengakui mengambil langkah berhati hati dalam perkembangan karier ketika ini & lebih selesa untuk menjalakan perniagaan sendiri dan juga mengacara. – Sinar Harian


Erra Fazira: Jangan Desak Saya & Tolong Hormati Privasi

Hujung minggu lalu, tindakan Engku Emran yang seakan berusaha untuk kembali memikat hati bekas isterinya, Erra Fazira mendapat perhatian dan ramai yang mendoakan yang usahanya akan berhasil dan mereka kembali bersatu lebih lebih lagi demi anak mereka, Engku Aleesya.

Dalam kenyataan kepada mStar Online hari ini, Erra Fazira berkata yang beliau terkejut dengan tindakan Emran dan berharap bekas suaminya itu menghormati privasinya.

“Tolong hormati privasi saya. Tiada ibu bapa yang tidak mahu membahagiakan anak. Amanah dan tanggungjawab (menjaga anak) tetap dikendong. Jangan desak saya,” tulis Erra Fazira ringkas menerusi aplikasi Whatsapp.

Menurut Erra Fazira lagi, walaupun ramai mendoakan supaya mereka kembali bersama, hanya beliau dan Engku Emran sahaja tahu apa yang telah berlaku antara mereka berdua — pasangan ini bercerai pada 18 Februari lalu selepas lebih enam tahun berkahwin

“Satu Malaysia boleh berdoa tetapi Allah lebih mengetahui. Saya mohon sangat-sangat, saya tahu apa yang saya lalui. Tolonglah hormati privasi saya dan doakan saja yang terbaik,” tambahnya.


Neelofa Bawa Keluarga Pergi Bercuti Ke London, Kongsi Pengalaman

Kalau anda mengikuti perkembangan akaun sosial Neelofa, pastinya anda tahu yang kini pelakon, pengacara dan ahli perniagaan itu berada di London sepanjang minggu lalu dan khabarnya kini dalam perjalanan pulang.

Dalam coretan terkini beliau di akhbar Harian Metro, Neelofa memaklumkan yang pemergian beliau ke London bersama keluarga adalah untuk bercuti bersama selepas percutian terakhir mereka di Dubai, UAE lebih setahun yang lalu.

“Selain bercuti, sebenarnya kedatangan kami ke UK kerana nak tengok kolej yang sesuai untuk adik Lofa, Athisha. Insya-Allah, jika tiada aral melintang, Athisha akan melanjutkan pelajaran di peringkat A-Level di sini”

“Jadi kesempatan yang ada, alang-alang kami tengok kolej yang bersesuaian dengan minat Atihisha. Dulu Lofa pun ambil A-Level, jadi senang sedikit urusan Athisha, sebab dah ada kakak yang boleh beri pandangan mengenai A-level,” tulis Neelofa.

Neelofa turut menceritakan yang beliau akan menjadi seorang yang kuat makan apabila berada di London dan tidak akan terlepas mencari sarapan terbaik setiap pagi di sana selain mengunjungi beberapa restoran terkenal ketika berada di sana.

Ikuti tulisan penuh Neelofa di Harian Metro & berikut merupakan beberapa keping gambar sekitar percutian Neelofa sekeluarga ke London baru baru ini. Enjoice! (rtky/m)


Buli, Gurau Atau Memang Gedik? Emma Maembong Paksa Zizan Razak Lafaz Cinta Di Khalayak Ramai

Panjang sungguh tajuk entri hujung minggu ini. Peduli pula kami. Baru baru ini menerusi akaun Instagram beliau, Emma Maembong telah memuat naik sebuah video berdurasi 15 saat yang dipenuhi dengan muka kekasihnya, Zizan Razak.

Mungkin sekadar ingin bergurau atau membuli kekasih hatinya itu, Emma Maembong telah meminta Zizan Razak untuk melafazkan kata sayang sekuat hati supaya satu kedai mampu dengar ‘perasaan’ mereka yang sedang di’lamun cinta.

Anda boleh saksikan video kami muat naik semula di Youtube, di atas.

Sekadar gurauan hujung minggu atau tidak sesama mereka, tindakan Emma Maembong ini nampaknya mengundang beberapa komen kurang enak untuk dibaca termasuk yang mengatakan beliau mengada-ngada (atau gedik dalam bahasa rempitnya). Hmm. (rtky/m)


Fakta Hiburan Yang Perlu Anda Tahu Sebelum Masuk Pejabat Hari Ini (N.534)

VIDEO HARI INI: Ini Angelina Jordan dan beliau berusia 8 tahun mendendangkan lagu klasik Bang Bang nyanyian asal Nancy Sinatra di pentas Norway’s Got Talent. Kami terpesona.

Ahli kumpulan Backstreet Boys (BSB) yang kini berusia 34 tahun, Nick Carter baru baru ini telah melangsungkan perkahwinan bersama Lauren Kitt di Santa Barbara, California yang mana beliau sebelum ini pernah berkata tidak mahu berkahwin, selamanya. – Just Jared

Ketika konsert miss A di Thinkpad Space, Beijing salah seorang anggotanya Bae Suzy telah terjatuh ketika menaiki pentas namun tetap meneruskan persembahan dengan buku lali yang jelas berdarah. Semangat harus dipuji. – Soompi

Hujung minggu lalu, laman Instagram tidak dapat diakses kerana mengalami masalah teknikal dan pihak Instagram menafikan yang ianya mempunyai kaitan dengan jumlah gambar yang dimuat naik oleh pengunjung festival muzik Coachella. – TMZ

Sedikit berita fesyen kerana anda semua perlu tahu yang H&M telah mengumumkan kolabirasi terbaru mereka akan menampilkan rekaan dari pereka fesyen terkenal, Alexander Wang dan dunia fesyen kini sedang demam menanti hasilnya. – THR

Pelakon Linda Hashim yang disahkan hamil pada Julai tahun lalu berkata yang beliau melakukan amalan membaca surah Maryam yang dijadikan petua oleh kebanyakan ibu mengandung agar dipermudahkan proses bersalin kelak. – mStar Online


Anak Rozita Che Wan Sahkan Bakal Terima BMW 6 Series G Power Modified Bernilai RM700,000

Perkara ini menjadi lebih besar dan meraih perhatian ramai lebih dari apa yang kami jangkakan. Mungkin kerana ianya melibatkan Rozita Che Wan dan hadiah kecemerlangan SPM yang bernilai ratusan ribu ringgit. Kami dahulu tidak terima apa apa, kerana gagal. Heh.

Dalam laporan terbaru Kosmo! Ahad, Ammar Effendy yang telah menjadi bualan ramai sepanjang minggu lalu mengesahkan yang beliau akan menerima kereta BMW 6 Series G Power Modified yang harga pasaran ketika ini sekitar RM700,000.

BACA: Anak Rozita Che Tan Dakwa Laporan Media Mengarut, Tidak Akan Terima BMW X6

“Ya, memang mummy nak belikan kereta BMW untuk saya. Audi tu suka je, kami dah pergi survey kereta BMW baru baru ini,” tulis Ammar Effendy kepada wartawan Kosmo! menerusi aplikasi Whatsapp baru baru ini.

Dalam laporan tersebut, Ammar Effendy turut dikatakan bersyukur dan gembira dengan hadiah kereta mewah yang ditawarkan ibunya itu dan berkata mungkin akan membeli kereta Audi R8 idamannya itu dengan duitnya sendiri selepas bekerja kelak. (rtky/m)


Engku Emran Berusaha Untuk Kembali Bersama Erra Fazira?

Dua tiga hari ini kami perhatikan akaun Instagram bekas suami kepada Erra Fazira iaitu Engku Emran, nampaknya beliau seakan akan dalam usaha untuk memulihkan kembali hubungan yang sudah terlerai. Masihkah ada harapan?

Sejak bercerai, Erra Fazira tetap berhubungan baik dengan bekas suaminya, Engku Emran. Dan masing-masing menjalankan tanggungjawab yang baik buat satu-satunya permata hati mereka, Engku Aleesya. Ya, mereka tidak lagi sebagai suami isteri tetapi mereka tetap ibu dan ayah kepada Aleesya. Itu hakikat yang tidak berubah. Heh.

Antara yang mencuri tumpuan ramai apabila tersebarnya beberapa gambar di internet menunjukkan Erra dan Engku Emran sama-sama meraikan hari ulangtaun kelahiran Aleesya yang ke-5, pada 31 Mac lalu. Dengarnya, sepanjang majlis penuh meriah si kecil nan cantik itu, suasana turut dimeriakan lagi dengan putaran lagu-lagut hits ibunya. Ahh… so sweet.

Terbaru, kita semua barangkali bakal menyaksikan tiga beranak ini ‘bersama semula’ tetapi dalam satu percutian ke luar negara, tidak lama lagi.

Beberapa jam lalu, Engku Emran menerusi laman sosial Instagram miliknya (@iamkumbre) telah memuat naik gambar sekitar kota New York di waktu malam. Apa yang menarik perhatian, kasyen pada gambar tersebut menyatakan,

Sedang beliau mendengar lagu Empire State of Mind (nyanyian Jay Z dan Alicia Keys) di dalam kereta pagi tadi, dalam pada itu beliau sempat berbual dengan puteri kesayangannya.

Kata Emran, beliau memberitau Aleesya yang mahu membawanya bercuti ke kota Metropolitan New York, Amerika Syarikat sebelum anaknya itu melangkah ke tadika September ini.

Kemudian Aleesya bertanya, “Macam mana dengan ibu, ayah?”. Engku Emran membalas, Ya, dia boleh ikut sama. Apa kata Aleesya tanya sendiri pada ibu, kalau-kalau dia nak ikut kita, ya…”.

Wah! Kami gembira mendengar berita ini. Malah melalui entry itu ramai pengikut IG Engku Emran memberikan komen positif yang kami kira ianya doa – peminat-peminat mahu Erra dan Engku sentiasa mengembirakan hati Aleesya.

Dan kami pasti, jika Erra punya kelapangan masa untuk mengikuti sama percutian bekas suami & anaknya itu, tentunya Aleesya lebih-lebih gembira! So, Aleesya… tugas awak sekarang tolong ayah, pujuk ibu awak ikut sama ya. Heh.

Engku Emran juga nampaknya telah pun mencetak t-shirt untuk digayakan Engku Aleesya dengan hashtag #prayformomandayah. Hmm.


Apokalips X: Filem Paling Ditunggu Dari Mamat Khalid Kini Di Pawagam

Selepas beberapa tahun menjalani proses produksi, akhirnya filem arahan Mamat Khalid yang menjadi penantian ramai ini sudah berada di pawagam bermula 3 April 2014 & kami sendiri teruja untuk melihat sentuhan pengarah versatil ini.

Apokalips X sebuah terbitan Astro Shaw ini merupakan filem Mamat Khalid yang pastinya jauh berbeza dari filem beliau sebelum ini seperti Zombie Kilang Biskut, Man Laksa, Rock, Kala Malam Bulan Mengambang, Zombie Kg. Pisang dan Hantu Kak Limah Balik Rumah yang semuanya terkesan di hati peminat filem.

Mengambil latar selepas Perang Kimia yang memusnahkan seluruh dunia, Apokalips X berkisar sekumpulan anak muda yang berjuang untuk terus hidup dalam usaha menegakkan keamanan melalui perjanjian damai walaupun wujudnya rasa dendam dan benci di antara mereka.

Tiga orang pahlawan utama yang tinggal selepas peperangan tersebut iaitu X (Farid Kamil), Sri Gala (Peter Davis) & Kala Jengking (Jehan Miskin). Masing-masing mempunyai pengikut tersendiri yang begitu taat kepada mereka.

Tetapi perjanjian damai yang telah memberhentikan pertempuran maut satu ketika dahulu menjadi semakin terancam apabila Aman Chai, pengikut utama X jatuh cinta kepada anak kesayangan Sri Gala iaitu QiQi (Miera Leyana).

Pergelutan yang tercetus akibat daripada hubungan cinta tersebut dan juga hasutan dari Kala menyebabkan QiQi tercedera parah. Sri Gala yang meradang dengan kejadian itu bertekad mahu keluar daripada perjanjian damai yang telah termeterai bertahun lamanya.

Apabila ketegangan antara X & Sri Gala semakin memuncak, Kala yang gila kuasa pula mengambil kesempatan dengan merancang tindakannya untuk menjatuhkan kedua-dua geng tersebut. Kala berjaya menambahkan bilangan pengikutnya dan bersiap sedia untuk membuat serangan.

Apakah kesudahan konflik yang berlaku antara anak muda ini dan mampukah mereka terus memegang janji untuk tidak berperang & seterusnya mengulangi kehancuran yang pernah terjadi. Jangan lupa saksikan filem hebat Apokalips X terbitan Astro Shaw dengan kerjasama Tayangan Unggul ini di pawagam berhampiran. Jom!


Fakta Hiburan Yang Perlu Anda Tahu Sebelum Masuk Pejabat Hari Ini (N.533)

VIDEO HARI INI: Tragedi Bhopal yang mengorbankan ribuan nyawa selain ratusan ribu lagi terdedah dengan elemen kimia bahaya merupakan tragedi terburuk dalam zaman industri dan kini sebuah filem didedikasikan untuk menceritakan kisah sebenar, Bhopal Prayer for Rain.

Bintang yang popular menerusi siri TV Glee, Naya Rivera dilaporkan telah berpisah dengan kekasihnya Big Sean selepas lima bulan bertunang dan khabarnya disebabkan pihak lelaki yang telah berlaku curang. Bukan benda baru ya tidak? – Just Jared

Selepas menafikan yang beliau akan menerima BMW X6 dari ibunya, Rozita Che Wan kerana mencatat keputusan cemerlang dalam SPM, Ammar Effendy dalam kenyataan terbaru berkata beliau lebih sukakan Audi R8 yang bernilai RM660,000. – mStar Online

Penerbit filem Wolf of Wall Street, Riza Aziz dan Joey McFarland telah disaman oleh penerbit asal filem Dumb and Dumber kerana mengecualikan mereka dalam pembikinan sekuel filem komedi itu selain mendakwa anak Rosmah Mansor itu melakukan penipuan kewangan. – THR

Penyanyi yang popular dengan lagu Jar of Hearts, Christina Perri telah mendapatkan perintah larangan terhadap seorang lelaki bernama Scott Brannan yang didakwa merupakan stalker tegar selama lebih setahun dan bimbang akan melakukan jenayah seksual terhadapnya. – TMZ

Sebuah video latihan tarian kumpulan EXO untuk lagu terbaru mereka berjudul Overdose telah bocor ke internet dan SM Entertainment dalam satu kenyataan berkata mereka akan mengambil tindakan undang undang terhadap mereka yang bertanggungjawab. – Soompi


Elfira Loy Berhabis RM20,000 Borong Kain Di India, Demi Kepuasan

Kenapa tidak? Elfira Loy yang baru baru ini telah mengikuti percutian bersama AirAsia ke Kochi, India untuk mempromosikan tempat pelancongan di sana mengakui telah berbelanja besar untuk membeli pelbagai fabrik mewah & barangan kecantikan.

Bukan sedikit punya besar, Elfira Loy berkata kepada mStar Online hari ini yang beliau berhabis RM20,000 untuk kesemua barangan yang dibeli di India dan beliau sanggup membelanjakan jumlah yang besar sebegitu untuk memenuhi citarasa penampilan beliau.

UPDATE-1: Elfira Loy menafikan dakwaan yang beliau kena tipu kerana telah berhabis RM20,000 untuk kain di India kerana beliau tahu nilai sebenar & kualiti fabrik yang dibeli.

“Setiap kali pergi melancong, saya pasti akan membeli kain dan barang kecantikan diri. Itu perkara wajib yang akan saya bawa pulang”

“Jadi apabila berpeluang ke India, pasti kain sari menjadi sasaran saya. Malah saya turut membeli sepasang busana yang dikenali sebagai lehenga berharga kira-kira RM4,000. Kalau di Malaysia harga sepasang kira-kira RM7,000”

“Jadi saya jimat banyak apabila berbelanja di India. Malah kualiti dan hasil kerja tangannya juga sangat cantik dan kemas,” jelas Elfira Loy lagi.

Turut serta dalam perjalanan Elfira Loy ke Kochi, India selama tiga hari itu ialah dua lagi adiknya yang juga pelakon, Ezlisa Loy dan Ezzrin Loy serta ibu mereka, Filzah Yusoff yang bertindak sebagai pengurus. Berikut beberapa gambar mereka di sana. Untung. (rtky/m)


Marsha: Saya Tidak Bercinta Dengan Suami Orang, Memang Takut

Semua ini gara gara kisah kontroversi Hanez Suraya yang bercinta dengan suami orang, ramai juga artis yang sedang menjalinkan hubungan cinta ini ditanya soalan tentang status kekasih mereka — manalah tahu bergelar suami orang tetapi berlagak bujang. Eh.

Marsha Milan Londoh juga tidak terkecual terkena tempias apatah lagi apabila penyanyi, pelakon dan pengacara ini lebih suka menyorokkan identiti kekasihnya dan ianya sekali gus menimbulkan keraguan di hati orang ramai.

“Dia (teman lelaki) bukan duda atau suami orang. Dia solo (ketawa). Memang saya takut. Apa yang Hanez Suraya sedang lalui sekarang membuatkan saya agak takut sehingga saya membuat kaji selidik mengenai latar belakang kekasih. Memang sah dia bukan suami orang (ketawa)”

“Kalau boleh, saya tidak mahu terlibat dengan suami orang. Sebab kalau saya dalam situasi wanita itu, saya juga tidak suka bermadu. Saya tidak mahu kacau mana-mana pasangan,” ujar Marsha kepada Kosmo! hari ini.

Mengakui yang kekasihnya hanya orang biasa bukannya berstatus VIP, Marsha mengakui yang beliau memerlukan seorang teman lelaki untuk meluahkan rasa manja dalam dirinya walaupun pernah gagal dalam percintaan beberapa kali sebelum ini.

“Setiap orang memerlukan seseorang untuk menyayangi diri kita. Lebih-lebih lagi, saya ini seorang yang manja. Saya perlukan seorang lelaki yang boleh saya curahkan rasa manja saya. Dia buat kita rasa sentiasa positif dan membuatkan diri kita ada arah tuju serta ingin menjadi lagi bagus,” tambahnya lagi yang bakal keluar dengan jenama pakaian sendiri. (rtky/m)


Scha al-Yahya Sudah Ada Nama Anak

Pelakon, pengacara dan juga model Scha al-Yahya yang ditemui semasa pelancaran haruman terbaru Avon Instinct di Sunway Pyramid baru-baru ini kelihatan sungguh berseri dan semakin berisi berikutan kandungannya yang kini telah mencecah usia 6 bulan dan 24 minggu. Berikutan itu dia serba sedikit telah memberitahu berkaitan persiapannya untuk menyambut kelahiran cahaya matanya yang pertama.

“Saya masih belum lagi membeli keperluan bayi tapi hanya berkesempatan membeli sebuah stroller itu pun berwarna hitam,” katanya memulakan perbicaraan.

“Tetapi Awal kalau boleh semua dia nak beli, biasalah keterujaannya untuk menyambut kelahiran cahaya mata sulungnya. Apa yang boleh saya katakan di sini, alhamdulillah apabila usia saya sudah mencapai 6 bulan ini saya telah hilang daripada alahan-alahan yang saya alami ketika di awal proses kehamilan ini”

“Alahannya adalah seperti saya tidak boleh diganggu atau dengar benda-benda yang bising dan disebabkan itulah di awal kehamilan, banyak saya menolak untuk menghadiri majlis hiburan dan seumpamanya. Saya ada juga memberitahu kawan saya mengenai apa yang saya alami ini dan mereka memberitahu bahawa ini semua berpunca dari kehamilan ini,” katanya ramah.

Scha turut memberitahu bahawa berat badannya kini meningkat kerana faktor pemakanannya dan dia juga turut menjelaskan akan berpantang seperti cara tradisional yang lama kerana mahu badannya kembali seperti sedia kala.

“Berat badan saya telah naik sebanyak 5kg sepanjang proses kehamilan ini dan saya sememangnya kuat makan nasi dan sebelum ini pun saya memang suka makan nasi. Kadang-kadang itu selepas makan nasi saya makan pula 3 keping roti”

“Sebelum ini saya pernah fikir berpantang secara koboi sahaja. Tetapi apabila dinasihatkan oleh ibu dan rakan-rakan yang lain saya akan kembali kepada asas iaitu berpantang seperti orang-orang dahulu berpantang untuk mengekalkan kesihatan dan juga untuk menambahkan susu badan”

“Lagipun, Awal ini suka tengok benda-benda yang cantik, elok dan disebabkan itu saya perlu menjaga penampilan diri sebelum dan selepas bersalin,” ujarnya.

Scha juga telah beberapa kali mengimbas kandungannya untuk mengetahui jantina sama ada bayinya itu nanti lelaki atau perempuan tetapi sehingga kini masih tidak dapat dipastikan lagi. Dia dan Awal juga telah merencanakan beberapa nama untuk bayi lelaki dan juga perempuan.

“Saya sudah scan tapi masih belum boleh lagi dapat dipastikan sama ada jantina bayi saya itu lelaki atau perempuan. Sudah tentu saya ada memilih beberapa nama untuk bayi saya dan kalau boleh saya suka nama-nama yang bersifat klasik, seperti Ibrahim kalau lelaki manakala kalau perempuan nama seperti Aminah tetapi Awal pula lebih kepada nama-nama yang ada pada zaman sekarang ini, dan akan kami gabungkan nama-nama tersebut,” ujarnya.

Selain itu dia tidak akan sesekali mengajar anak-anak yang bakal dilahirkan itu hidup secara bermewah kerana Scha mahukan mereka untuk lebih berusaha untuk mendapatkan sesuatu yang dihajati sebagaimana dirinya dan Awal sendiri.

“Saya tak akan ajar anak-anak bermewah biarlah bersederhana sahaja seperti apa yang saya lalui biarlah mereka berusaha untuk mendapat sesuatu yang dihajati. Tetapi lain pula Awal apabila dia membeli bantal kanak-kanak yang berjenama ‘Dior’ dan saya tidak setuju dengan cara itu, bagi saya biarlah berpada-pada,” katanya.

Turut menceritakan pengalaman romantik sepanjang proses kehamilannya ini apabila Awal memasak untukknya.

“Perkara yang paling ‘sweet’ ialah apabila dia masak untuk saya. Kadang-kadang kita tahu dia sibuk tapi masih lagi ada masa untuk melayan saya,” tambah Scha al-Yahya lagi. (rtky/hfz)


Rossa Nafi Dakwaan Bercinta Dengan Kerabat Diraja Malaysia

Diva Pop Indonesia, Datuk Rossa menepis dakwaan beliau kononnya sedang hangat bercinta dengan kerabat dari Malaysia seperti yang digosipkan.

Memetik laporan Harian Metro hari ini, pelantun lagu Ayat-Ayat Cinta ini sebaliknya mengakui beliau kini sedang menjalin cinta dengan seorang ahli perniagaan Indonesia yang berusia lingkungan 40-an.

“Memang kami dalam proses mengenali hati budi tetapi belum ada perancangan untuk berkahwin dalam tempoh terdekat ini. Maklumlah, saya pernah berkahwin sebelum ini dan pasti saya perlu benar-benar bersedia sebelum berumah tangga semula”

“Buat masa ini, fokus saya pada karier seni dan membesarkan anak tunggal, Rizky dengan sebaik mungkin. Apapun, jika ada jodoh, saya juga mengharapkan hubungan kami akan berakhir dengan perkahwinan,” katanya.

Mengulas lanjut mengenai gosipnya dengan kerabat dari Malaysia itu, Rossa berkata beliau memang berkawan rapat dengan kerabat yang dimaksudkan itu.

“Saya terkejut bila dapat tahu saya digosipkan dengan kerabat berkenaan. Hakikatnya hubungan kami sudah lama rapat sebelum saya berkahwin lagi dan hanya sebagai kenalan baik saja, tidak lebih daripada itu”

“Pada masa sama saya sering menerima undangan persembahan dari pihak istana. Saya juga pernah membuat persembahan undangan daripada isteri Perdana Menteri, Datin Seri Rosmah Mansor sebelum ini,” katanya.

Rossa sebelum ini pernah berkahwin dengan pemain drum kumpulan Padi, Yoyo, namun bercerai pada 14 Julai 2009. Hasil perkahwinan tersebut, mereka dikurniakan seorang anak lelaki, Rizki Langit Ramadhan, 7. (rtky/fr)


Fakta Hiburan Yang Perlu Anda Tahu Sebelum Masuk Pejabat Hari Ini (N.532)

VIDEO HARI INI: Coldplay baru baru ini melancarkan sebuah video muzik terbaru untuk single pertama mereka, Magic dari album Ghost Stories yang akan muncul di pasaran pada 18 Mei 2014 nanti. Katanya ada clue tentang penceraian Chris Martin?

Bintang gusti terkenal, James Hellwig atau lebih dikenali dengan nama pentas Ultimate Warrior telah meninggal dunia pada usia 54 tahun semalam selepas rebah tanpa sebarang punca ketika berjalan bersama isterinya di Arizona. – TMZ Sports

Amir Raja Lawak mengakui yang hati beliau kini sudah terpaut dengan gadis yang hanya mahu dikenalkan sebagai I selepas lakukan solat sunat istikharah dan sudah pun berjumpa dengan keluarga gadis itu untuk mendapatkan restu. – mStar Online

Berdasarkan kajian yang dibuat oleh pakar pemasaran Samsung, gambar selfie paling popular yang dilakukan oleh Ellen DeGeneres ketika berlangsungnya Oscar baru baru ini bernilai US$1 billion. Siapa yang untung, Samsung. Heh. – THR

Duo wanita paling kelakar di Hollywood, Tina Fey dan Amy Poehler dilaporkan akan kembali bersatu dalam satu filem baru berjudul The Nest & mereka berdua akan memegang watak sebagai adik beradik. Okay, kami tunggu. – Huff. Post

Dalam satu sesi berbicara bersama peminat di laman sosial Twitter, Nickhun (2PM) tidak kekok berbicara tentang hubungannya dengan Tiffany (SNSD) selain turut memberikan bayangan yang kumpulannya akan kembali dengan lagu baru tidak lama lagi. – Soompi


Nasha Aziz Jaga Penampilan Muslimah Demi Jayakan Teater

Sesuai dengan watak yang bakal beliau jayakan dalam teater Di Bawah Lindungan Kaabah (DBLK), Nasha Aziz nampaknya sudah mula komited dengan imej muslimah yang perlu dibawakan ketika sidang media yang diadakan baru baru ini.

Bercakap kepada portal Murai, Nasha Aziz mengakui ianya satu tanggungjawab buat dirinya untuk menjaga etika kerja dan karier yang perlu dipenuhi selepas ditawarkan watak Zainab dalam teater bertemakan Islamik dan ketuhanan itu.

“Rasanya bila kita bercakap tentang etika bekerja, apa sahaja yang saya lakukan saya akan pastikan ianya harus kalau boleh tak dapat 200 peratus pun tapi dapat 100 peratus pun jadilah”

“Malah penampilan saya hari ini sebenarnya saya dengar tidak lagi memenuhi 100 peratus sempurna daripada pereka kostum bagi watak saya dan pelakon lain. Tidak silap saya, ini hanya 10 peratus sahaja daripada yang sepatutnya daripada watak kami,” ujar beliau.

Nasha Aziz akan tampil dalam teater Di Bawah Lindungan Kaabah bersama barisan pelakon lain seperti Adi Putra, Elfira Loy, Fizo Omar, Zahid (AF2), Liza Abdullah & Yasmin Hani di Panggung Sari Istana Budaya bermula 9 hingga 18 Mei depan. (rtky/m)


Ringkas Dan Selesa, 7 Inspirasi Fesyen Bertudung Shila Amzah

Secara ringkasnya, kami simpulkan gaya penyanyi yang baru sahaja mengharumkan nama Malaysia atas kejayaannya memenangi tempat ketiga dalam pertandingan I Am Singer di China ini sebagai ringkas, selesa dan young.

Banyak mengenakan outer wear seperti blazer dan cardigan, Shila juga sering dilihat menggayakan kasut but. Kami andaikan juga Shila jenis yang fuss free memandangkan tiada aksesori yang dipadankan dalam gayanya.

1. Shila nampak tidak gentar dalam bereksperimen dengan warna. Lihat sahaja skirt labuhnya yang nampak macam corak aiskrim paddle pop. Padanan dengan selendang warna kuning dan cardigan warna biru turqoise. Colour blocking yang manis dan ceria.

2. Tidak ramai yang berani menggayakan corak fauna seperti yang digayakan Shila. Bagi tidak nampak janggal, pilih kombinasi yang punya warna senada.

3. Maxi dress adalah item yang paling mudah dan instant untuk nampak anggun dan sopan. Terdapat banyak maxi dress lengan panjang dipasarkan dengan pelbagai pilihan corak. Tidak perlu lagi pemakaian outer wear.

4. Tunic adalah satu lagi item yang sesuai digayakan gadis berhijab yang gemar bergaya. Kami suka tunic potongan fishtail seperti digayakan Shila. Selain labuh, tunic seperti ini juga longgar dan tidak terlalu mengikut bentuk badan. Cantik juga jika anda gayakan dengan seluar palazo yang besar.

5. Jika anda tercari-cari inspirasi gaya formal yang elegan namun masih nampak funky. Nah.. gaya Shila yang kelima ini sesuai dijadikan inspirasi. Blazer bercorak dan warna tudung yang ceria menyelamatkan gaya formal dari tampak bosan.

6. Daripada gaya pertama lagi kami perasan yang Shila sukakan kasut but yang bertumit. Tapi untuk gaya ini , Shila memakai kasut sneakers pula. Kardigan labuh ala arbaya ini memang nampak bergaya dan elegan. Ini juga merupakan fesyen dan gaya ke lapangan terbang daripada Shila Amzah.

7. Segar dan ceria dengan warna-warna terang seperti biru, hijau dan merah jambu. Terima kasih kepada fesyen colour blocking, tiada limitasi lagi dalam padanan warna pakaian dalam gaya anda.


Anak Rozita Che Wan: Berita Hadiah BMW X6 Mengarut

Saat tersebarnya berita mengenai aktres seksi Rozita Che Wan (Che Ta) merancang mahu menghadiahkan anak sulungnya, Ammar Effendy sebuah kereta spot jenis BMW X6, ramai peminat memberi respon, bertapa beruntungnya menjadi anak Che Ta.

BACA: Anak Cemerlang Keputusan SPM, Rozita Che Wan Mahu Hadiahkan BMW X6

Malah ada juga peminat (termasuklah kami) ‘mencuba nasib’, dengan meluahkan hasrat teringin benar nak menjadi anak angkat kepada hot mummy itu. Manalah tahu, kalau-kalau anak tuah dapat kereta sport jugak. Heh.

Bagaimanapun, Ammar memberikan respon yang berbeza apabila pelajar cemerlang 8A SPM ini menerusi laman sosial Twitter miliknya menyatakan laporan media mengenai hasrat ibunya itu sebagai mengarut dan tidak benar.

Ammar berkata demikian sebagai membalas beberapa sapaan pengikut Twitter yang mengatakan dia bertuah kerana bakal memiliki kereta idaman ramai anak muda sebayanya. Bahkan ada anatara rakannya yang dalam nada bergurau berpesan jangan lupa menumpankan mereka nanti.

Selain menulis perkataan nonsense (mengarut), Ammar juga menulis kenapa selalu salah dengar. Luahannya itu seolah-olah menyifatkan laporan media mengenai berita dia bakal mendapat kereta mewah itu, tidak benar.

Apapun… kami tetap nak kata bahwa, beruntung Ammar dapat ibu seperti Che Ta. (rtky/fr)


Saksi: Shahz Jaszle Mengaku Belum Nikah, Hanya Pakai Boxer

Nampaknya, kes khalwat Shahz Jaszle yang kini dalam perbicaraan di mahkamah bakal menjalani kisah yang sangat panjang dan sampai ada yang mengatakan yang ianya akan memakan masa bertahun sebelum selesai. Kita layankan sahaja.

Dalam prosiding terbaru semalam, saksi yang merupakan Pegawai Penguat Kuasa Jabatan Agama Islam Selangor (JAIS) berkata yang Shahz Jaszle & pasangan khalwatnya, Farah Nurizzati masing masing mengaku yang mereka merupakan sepasang kekasih ketika diserbu Mei tahun lalu.

“Dua-dua (lelaki dan perempuan) dalam bilik itu cakap benda yang sama kepada saya,” kata saksi kepada mahkamah semalam.

Pada serbuan yang dilakukan sekitar jam 3.50 pagi itu, saksi turut menambah yang Shahz Jaszle dan pasangannya berada dalam bilik kedua selepas pintu utama rumah tersebut dibuka oleh seorang lelaki yang kemudiannya menunjukkan lokai pasangan itu.

“Selepas saya ketuk pintu bilik dan memperkenalkan diri, pintu bilik kedua itu dibuka seorang wanita yang memakai seluar pendek berwarna ungu dan berbaju-T warna putih”

“Saya dapati terdapat susuk tubuh yang sedang baring berselimut atas katil lalu saya arahkan orang itu bangun dari tidur dan turun dari katil. Saya dapati orang itu adalah seorang lelaki yang hanya memakai seluar pendek (boxer) berwarna kelabu”

Shah Jaszle atau nama sebenarnya Mohd Shahrizal Jaszle Jasmin, 26, yang ketika itu masih tunangan orang didakwa berkhalwat dengan bekas pekerja bank, Farah Nurizzati, 22, di dalam bilik sebuah rumah beralamat KC-01-16 Blok C, Kayangan Apartmen, Jalan PJS 1-/24, Taman Sri Subang, dekat sini, jam 3.50 pagi pada 16 Mei 2013. Bagi pertuduhan itu mereka masing-masing didakwa mengikut Seksyen 29 (1)(a) dan (b) Enakmen Jenayah Syariah (Selangor) Tahun 1995 dan jika sabit kesalahan boleh didenda maksimum RM3,000 atau penjara maksimum dua tahun atau kedua-duanya. Farah Nurizzati mengaku salah dan didenda RM3,000.

Perbicaraan di hadapan Hakim Syarie, Abd Halim Abu Samah bersambung pada 10 Jun ini untuk sesi soal balas oleh peguam tertuduh. (rtky/m)


Fakta Hiburan Yang Perlu Anda Tahu Sebelum Masuk Pejabat Hari Ini (N.531)

VIDEO HARI INI: EA Sports akhirnya dapat hak untuk memasukkan legenda seni pertahankan diri, Bruce Lee dalam permainan terbaru terbaru EA SPORTS UFC. (Terima kasih KLHIVE)

Isteri kepada selebriti kelahiran Malaysia Ashraf Sinclair, Bunga Citra Lestari mengakui yang beliau bersikap dominan atau queen control dalam perkahwinan mereka namun ianya tidaklah senegatif yang disangka. – GUA

Ya, satu lagi skandal gambar lucah akan menjadi bualan Hollywood apabila beberapa keping gambar yang dikatakan menunjukkan Demi Lovato di atas katil bersama kekasihnya yang juga seorang pelakon, Wilmer Valderrama beredar di internet. – Huff. Post

Kumpulan yang pernah popular denga lagu What Hurts The Most, Rascal Flatts mengakui yang mereka tidak menyanyi secara live dan hanya miming pada persembahan di Academy of Country Music Awards hujung minggu lalu kerana tidka mahu kecewakan peminat. – TMZ

Selepas David Letterman mengumumkan yang beliau akan bersara tahun hadapan, banyak nama timbul dikatakan sebagai ganti kepada pengacara popular itu dan salah seorangnya adalah Neil Patrick Harris dan beliau berkata ianya bukan kerja mudah untuk menjadi pengganti. – Observer

Dua tahun selepas kemunculan pertama mereka di dunia hiburan K-pop, akhirnya EXO bakal mengadakan konsert jelajah mereka sendiri bermula Mei ini di Seoul dan khabarnya akan turut menjelajah Asia selepas itu. Malaysia datang? – Soompi